QuantalRF memperoleh pembiayaan Siri B bernilai CHF17 juta (USD19 juta) untuk pembangunan dan pengkomersialan penyelesaian RF bahagian depan yang canggih

ZÜRICH dan SAN DIEGO, 16 Disember 2020 /PRNewswire/ — QuantalRF, sebuah syarikat semikonduktor RF yang terkenal dalam pembangunan penyelesaian komunikasi wayarles transformatif, telah mengumumkan kejayaannya memperoleh pusingan pembiayaan Siri B yang terlebih langganan, bernilai CHF17 juta (USD19 juta). Pusingan pertumbuhan ekuiti tersebut diterajui oleh Metellus AG dan Dara Capital Ltd. yang berpusat di Zürich, berserta pemegang saham dan syarikat milik keluarga yang sedia ada.

Pembiayaan baharu ini akan digunakan terutamanya untuk mempercepatkan pengkomersialan teknologi bahagian depan RF yang dipatenkan oleh QuantalRF, membesarkan pasukan kejuruteraan dan untuk meningkatkan dengan cepat terhadap pembangunan produk 5G/UHB (Ultra High Band) dan Wi-Fi 6/6e komponen IC bahagian depan.

Pusingan pembiayaan ini akan mewujudkan tahun yang luar biasa kepada QuantalRF yang bermula dengan pelantikan Ketua Pegawai Operasi/Ketua Pegawai Teknologi baharu, penilaian yang berjaya terhadap Teknologi Amplifier Quantal dan penerimaan sampel untuk RFIC Quantal pertama mereka.

“Saya sangat teruja dengan matlamat QuantalRF dan kami akan terus memajukan Teknologi Quantal dalam menangani cabaran yang dihadapi oleh pasaran RF bahagian depan,” kata Dr. Ali Fard, Ketua Pegawai Operasi dan Ketua Pegawai Teknologi QuantalRF. “Sepanjang tahun ini kami telah menerima pandangan berharga dan maklum balas positif mengenai teknologi kami melalui penilaian menyeluruh oleh pihak ketiga yang terdiri daripada rakan kongsi dan pelanggan kami. Fokus untuk fasa perkembangan kami yang seterusnya adalah untuk memenuhi permintaan terhadap penyaring RF bersepadu yang digunakan dalam piawaian tanpa wayar yang memerlukan jalur lebar yang luas sambil mengekalkan prestasi jalur lebar yang baik dan pemutus penapisan yang sangat tepat.”

“Para pelabur kami tidak hanya menyaksikan peluang besar dalam perkembangan RF bahagian depan generasi akan datang, tetapi yang lebih penting adalah melihat kelebihan dan kedudukan unik QuantalRF yang menjadi sebuah kuasa kuat untuk memacu pasaran ini. Sokongan dan keyakinan yang ditunjukkan oleh para pelabur kami merupakan pengiktirafan kepada misi dan pasukan yang telah kami bentuk,” kata Antonio J. Viana, Pengerusi Eksekutif. “Ahli Lembaga Pengarah, berserta dengan komuniti pelaburan kami, sangat teruja untuk menyaksikan QuantalRF bergerak ke fasa pertumbuhan dan perkembangan seterusnya.”

QuantalRF ialah sebuah syarikat semikonduktor RF yang terkenal dalam pembangunan penyelesaian komunikasi tanpa wayar transformatif yang membawa pembaharuan kepada pengalaman pengguna. Sebagai inovator semikonduktor RF yang berprestasi tinggi dan khusus kepada peralatan IC bahagian depan seperti Power Amplifiers (PA), Low Noise Amplifiers (LNA), Penapis pada cip yang khusus kepada pelbagai sistem komunikasi merangkumi Wi-Fi 6/6e dan 5G UHB (Ultra-High Band), QuantalRF sedang mencipta penyelesaian baharu untuk menangani keperluan ketersambungan terhadap sistem wayarles RF yang baru muncul.

Di QuantalRF, kami melakukan transformasi RF bahagian depan melalui penyelesaian ultra-padat yang menyaingi gelombang akustik dan prestasi GaAs dalam teknologi CMOS-SOI yang bersepadu tinggi untuk penggunaan komersial, termasuk gelombang milimeter. Kami memanfaatkan Teknologi Quantal kami yang dipatenkan dalam penyelesaian RF bahagian depan yang canggih serta memperbaiki kawasan, kos, penggunaan kuasa dan prestasi keseluruhan secara signifikan.

QuantalRF ditubuhkan berdasarkan penciptaan Pengasas Bersama dan bekas saintis NASA, Dr. Forrest J. Brown.  Penciptaan-penciptaan tersebut dibangunkan menjadi teknologi RF bahagian depan kami yang dikenali sebagai Teknologi Quantal. QuantalRF yang mempunyai ibu pejabat di Zürich, Switzerland serta operasi di Amerika Syarikat dan Sweden, memiliki portfolio yang mengagumkan yang terdiri daripada lebih 250 paten dan penggunaan meluas di seluruh dunia.

Untuk maklumat lanjut, sila layari www.quantalrf.com


Samsung Galaxy Fold 2 Mungkin Akan Dinamakan Sebagai Galaxy Z Flip?!

Menurut laporan terkini, peranti boleh-lipat dari Samsung iaitu Galaxy Fold 2 yang sebelum ini dipaparkan di CES 2020 dengan kod nama Galaxy Bloom, mungkin akan dinamakan Galaxy Z Flip apabila ia dilancarkan kemudian.

Galaxy Z Flip menggunakan reka bentuk lipat dari atas ke bawah, dilengkapi dengan cip pemproses Qualcomm Snapdragon 855, kamera swafoto 10MP dan dwi-kamera utama berbentuk melintang di panel belakang. Manakala paparan sekunder bersaiz kecil akan memaparkan notifikasi, masa, cuaca dan status bateri.

Menurut lagi, reka bentuk lipatan baharu ini lebih mensasarkan kepada golongan wanita zaman 2000 yang melambangkan kemodenan kaum wanita. Apa-apa pun maklumat yang terdedah sekadar ura-ura sahaja, kita nantikan pelancaran rasmi dari Samsung.


Butang Navigasi Baru Untuk Google Android?

Sistem Android N akan diguna pakai di dalam peranti Nexus terbaru, dan berdasarkan acara Google I/O yang diadakan baru-baru ini, kita telah mengetahui beberapa fungsi dan ciri istimewa yang bakal hadir pada Android N.

Kini satu lagi informasi telah muncul, satu imej yang menunjukkan butang navigasi sistem Android yang baru telah mula tersebar di laman internet. Berkemungkinan besar butang navigasi wajah baru tersebut akan diperkenalkan buta pertama kali bersama peranti Nexus, namun tidak dapat dipastikan sama ada ianya eksklusif untuk Nexus atau akan ditawarkan kepada semua peranti yang menggunakan sistem operasi Android N kelak.


Gambaran Awal iPhone XI 2019 Tersebar, Sokong Sistem Tri-Kamera Utama?

Tular di media sosial mengenai maklumat ketirisan mendedahkan gambaran awal reka bentuk iPhone XI 2019 yang dijangka hadir dengan sokongan tiga kamera utama pada panel belakang.

Maklumat bocor tersebut mendedahkan iPhone XI dilihat hadir dengan modul kamera segi empat sama dalam susunan 2×2 (seakan mirip siri HUAWEI Mate 20) – menempatkan tiga lensa dan satu LED Flash.

Bagaimanapun, sumber mendakwa gambaran awal ini masih dalam peringkat Ujian Pengesahan Kejuruteraan (EVT) dan berkemungkinan besar terdapat perubahan pada rekaan akhirnya apabila dilancarkan secara rasmi pada September kelak. Sama-sama kita tunggu!


Video Acah Mi Mix 2s Gunakan Snapdragon 845?

Seperti yang diketahui, Xiaomi Mi Mix 2 sudahpun berada di pasaran Malaysia pada bulan lepas. Ia sebuah peranti yang mengenakan skrin hampir penuh dengan bezel nipis di bahagian atas. Terkini, pihak Xiaomi telah mengesahkan generasi terbaru Xiaomi Mi Mix 2s akan didatangkan dengan cip pemproses berprestasi tinggi Qualcomm Snapdragon 845 berbanding Mi Mix 2 menggunakan Snapdragon 835.

Melalui laman Weibo, China, sebuah video acah telah dikongsi bersama. Ia memperlihatkan tulisan berbahasa Cina bertanyakan “Berapa cepat Snapdragon 845 anda?”. Snapdragon 845 merupakan cip keluaran terbaru Qualcomm yang canggih dengan prestasi jauh lebih baik daripada versi terdahulu. Difahamkan cip ini akan digunakan di kebanyakan telefon pintar induk oleh para pengeluar.

Disamping lengkap dengan cip canggih, Xiaomi Mi Mix 2s dilengkapi skrin 6.01-inci OLED 18:9 bersama lensa kamera Sony IMX363 serta RAM 8GB dan storan sehingga 256GB. Menariknya, terdapat gambar yang tertiris menunjukkan peranti ini akan mengguna pakai sistem keselamatan pengimbas cap jari pada skrin seakan vivo X20 Plus UD.


Huawei Mate 20 Pro Hadir Dengan Modul Kamera Segi Empat Sama, Sokong Wireless Reverse Charging

Selain pelancaran Mate 20, Huawei turut melancarkan sebuah lagi model terbaharu mereka iaitu Huawei Mate 20 Pro. Walaupun pada zahir kelihatan sama tetapi Mate 20 dan Mate 20 Pro sebenarnya terdapat perbezaan antara keduanya.

Huawei Mate 20 Pro dilihat tampil unik apabila hadir dengan sebuah rekaan baru yang dilihat menempatkan modul kamera segi empat sama dalam susunan 2×2 pada panel belakang yang diilhamkan dari rekaan lampu depan kereta Porsche 919. Difahamkan, pada modul ini terdapat tiga lensa kamera dan satu LED Flash berserta cap LEICA di atasnya.

Tiga kamera utama ini masing-masing hadir dengan resolusi 40MP (f/1.8) bersama sokongan teknologi ‘Light Fusion’ untuk lensa utama, 20MP (f/2.4) dengan keupayaan penggambaran ultra-wide-angle manakala 8MP pula untuk lensa ketiga untuk lensa telefoto. Huawei memaklumkan yang mana bukan sahaja rakaman gambar cantik tetapi mereka turut menambah baik hasil rakaman video dengan teknologi AI.

Dalam pada itu, prestasi kamera swafotonya juga tidak mengecewakan di samping memiliki kelebihan tersendiri berbanding kebanyakan peranti lain apabila hadir dengan resolusi 24MP pada aperture f/1.8 yang mana turut dilengkapkan dengan pengimbas wajah 3D.

Dilengkapi dengan skrin bersaiz 6.39 inci bersama panel OLED bertakuk, Mate 20 Pro dijana oleh cip pemproses Kirin 980 di bawah memori sebesar 6GB RAM dan storan 128GB ROM. Ia juga tidak menyokong slot kad microSD, sebaliknya menerima storan tambahan melalui kad istimewa tersendiri Huawei dinamakan sebagai NM yang boleh dikembangkan sehingga 128GB storan.

Melengkapinya juga, bateri berkapasiti 4,200mAh dengan teknologi pengecasan pantas 40W melalui USB Type-C. Sokongan Wireless Quick Charge yang hanya ada pada Mate 20 Pro ini boleh juga digunakan sebagai powerbank, kerana fungsi Reverse Charge terbina dalam mampu menjadikan siri Pro ini sebagai powerbank hanya dengan aktifkan fungsi tersebut.

Selain itu, ia turut menyertakan sokongan pengimbas cap jari yang terbina pada skrin selain menyokong pengiktirafan IP68 bermaksud kalis air dan debu. Mate 20 Pro ditawarkan dalam lima warna yang cukup gah iaitu Emerald Green, Midnight Blue, Pink Gold, Twillight dan Black.

Harga jualan untuk Mate 20 Pro ialah €104 (kira-kira : RM5037）untuk versi 6GB+128GB Ketersediaan bermula 16 Oktober 2018.


Jerayawara Siri Samsung Galaxy S10 Bermula 8 – 10 Mac 2019! Nikmati Ganjaran Hebat Bernilai RM1079!

Samsung Malaysia hari ini telah mengumumkan ketersediaan untuk siri Galaxy S10 di pasaran tempatan, akan bermula 8 Mac dengan tawaran harga RM2699 untuk Galaxy S10e, RM3299 untuk Galaxy S10 dan RM3699 untuk Galaxy S10+.

Sempena pelancaran rasmi ini, Samsung akan menganjurkan jerayawara bermula 8 Mac hingga 10 Mac di lokasi berikut:

Dalam jerayawara ini juga, pelanggan juga boleh mendapat hadiah percuma yang menarik. Pembelian Galaxy S10e boleh mendapat percuma seunit Galaxy Buds bernilai RM499, Galaxy S10 dan Galaxy S10+ (128GB) pula boleh mendapat percuma Galaxy Buds + Screen Protection Plus yang bernilai RM779.

Manakala versi 512GB bagi Galaxy S10+ pula boleh mendapat hadiah percuma bernilai RM1079 yang termasuk sebuah Galaxy Watch Active (RM799) + Screen Protection Plus.

Berminat jangat lupa ajak kawan-kawan pergi bersama ya.


Fitbit Menerajui Pasaran Pada Suku Kedua Dengan Pengedaran Sebanyak 3.7 Juta Unit Peranti Kecergasan

Penerimaan peranti boleh pakai di kalangan pengguna di seluruh dunia telah memperlihatkan perkembangan yang positif apabila Fitbit telah dilaporkan berjaya mengedar sehingga 3.7 juta unit peranti boleh-pakai kecergasan setakat pada suku kedua tahun 2016.

Bahkan sehingga ini, jumlah pengedaran peranti boleh-pakai jenama itu telah mencecah sehingga 9 juta unit secara keseluruhannya. Menurut penganalisa dari Canalys, pengedaran peranti boleh-pakai asas keluaran Fitbit telah memperlihatkan pertumbuhan yang sangat baik iaitu mencecah sehingga 36% dalam tempoh setahun.

Di kedudukan kedua pula telah didominasi oleh peranti boleh-pakai keluaran Xiaomi dengan model Mi band yang mencatatkan pengedaran mencecah 3 juta unit pada suku yang sama. Manakala tempat ketiga pula berjaya disandang oleh Garmin dengan jumlah pengedaran yang yang agak jauh berbeza iaitu hanya sekitar 700,000 unit sahaja.

Walau bagaimanapun pengedaran Android Wear telah memperlihatkan penurunan pada suku kedua tahun 2016 tetapi tidak didedahkan angkanya, dan Apple Watch  pula berjaya diedarkan sebanyak 3 juta unit pada tempoh yang sama.


HONOR Terus Mengacah Kehebatan HONOR 9X – Prestasi Luar Biasa & Jangka Hayat Bateri Lebih Panjang

Kehangatan semakin membara dan HONOR kini kerap kali mengacah pendatang baru mereka, HONOR 9X di media sosial. Bukan biasa biasa, pewaris baru HONOR kali ini dilihat disertakan dengan sokongan spesifikasi yang lebih baik dari pelbagai aspek.

Beberapa imej acah mula tersebar sekaligus memperlihatkan titik jualan utama peranti berkenaan. Memetik imej pertama, ramai berspekulasi HONOR 9X dijangka peranti yang memfokuskan permainan mudah alih – berkemungkinan sokong GPU Turbo 3.0 yang mengoptimumkan prestasi chipset Kirin 810.

Imej kedua pula memaparkan kotak HONOR 9X bersebelahan jam – berkemungkinan peranti ini disertakan dengan ketahanan bateri lebih panjang. Memetik khabar angin tersebar, HONOR 9X dijangka membawakan bateri 4,000mAh.

Seterusnya, HONOR terus menggoda dengan gambar acah memaparkan kotak HONOR 9X bersama dua buah kereta – menunjukkan syarikat gergasi itu turut menggoda prestasi cipset Kirin 810 dan menjanjikan prestasi berkuasa kuda.

Tidak ketinggalan, HONOR turut menggoda mengenai keupayaan kamera – gulungan filem bersebelahan kotak pembungkus. HONOR 9X dikatakan bakal dilengkapi persediaan dua kamera utama. Manakala, HONOR 9X Pro pula berkemungkinan menyertakan tiga kamera utama – salah satunya menyokong lensa 48MP.

Benar atau tidak? Sama-sama kita tunggu kemunculan rasmi tuan empunya badan. HONOR 9X dijadualkan diperkenal secara rasmi pasa 23 Julai kekal. HONOR pastinya menjanjikan sesuatu istimewa khas buat peminat setia! Kekal bersama eRing untuk lebih info terkini.


Lenovo Legion Gaming Phone Bakal Hadir Dengan Dual X-axis Linear Motor?

Ada sesuatu desas desus yang menarik mengenai Legion Gaming Phone ini. Dikhabarkan ia bakal tampil dengan Dual X-axis Linear Motor?

Menerusi fungsi ini, pemain akan merasai getra yang lebih baik disamping sentuhan yang lebih responsig.

Bilakah ia bakal hadir di pasaran? Sama-sama kita nantikan!!


LG G8X Bakal Dihadirkan Dengan Sistem Dwi-Kamera Dan Pemproses Snapdragon 855?

Jenama peranti pintar terkemuka lG dikhabarkan akan memperkenalkan LG G8X pada bulan hadapan. Ia dikatakan merupakan peningkatan dari model sebelum ini iaitu LG G8.

Dikatakan, peranti LG G8X ini bakal mengekalkan cip pemproses Snapdragon 855 yang memberikan prestasi yang terbaik. Lebih menarik, peranti ini dikhabarkan akan disertakan dengan pengimbas cap jari pada skrin.

Dalam satu perkongsian daripada ‘Onleaks, ia memperlihatkan reka bentuk yang dikatakan LG G8X. Dalam gambar yang terdedah tersebut, ia dihadirkan dengan sistem dwi kamera bagi kamera belakang dan skrin bertakuk di bahagian hadapan.

masih belum dipastikan ciri-ciri lain lagi pada peranti ini. Jadi sama-sama kita nantikan kehadirkan peranti ini di pasaran!!!


Kontraktor Menang Hadiah Utama Bernilai RM500,000 Dengan Celcom BIG WIN

Siapa sangka dengan hanya bermain permainan trivia di dalam talian, anda boleh memenangi sebuah rumah baru? Impian nampaknya menjadi kenyataan bagi Rashdan A. Manan, 27 tahun, apabila berjaya memenangi sebuah unit kondominium bernilai RM500,000. Ia sebahagian daripada kempen Celcom BIG WIN Menang Rumah.

Kontraktor awam yang berasal daripada Kuala Lumpur itu tidak percaya tuah berpihak kepadanya dan sangat gembira apabila dinobatkan sebagai pemenang hadiah utama! Beribu peserta telah mengambil bahagian dalam peraduan ini dan lebih dari 100 peserta telah berjaya membawa pulang baucar peralatan rumah bernilai RM1,000 setiap satu.

Celcom BIG WIN telah menyediakan pelbagai permainan trivia yang menarik seperti Fit and Rich, Do-U-Know-Christiano, Duit4Free dan beberapa lagi. Kesemua peserta yang menyertai berpeluang untuk memenangi wang tunai dan hadiah menarik.

Untuk maklumat lanjut tentang peraduan terkini, anda boleh layari Celcom BIG WIN atau dial *888*.


Sunway Lancarkan Sistem Smart Parking – Hanya Mengimbas Plat Kenderaan Tanpa Pembayaran Tunai

Sebagai sebahagian daripada usaha pendigitalan Sunway untuk memudahkan para pengunjung, dengan bangganya mereka telah mengadakan sesi pratonton media bagi memperlihatkan kemudahan sistem Sunway Smart Parking (Parkir Pintar Sunway).

Ia merupakan sistem pengecaman plat kenderaan bagi parkir tanpa tunai dan tiket, sokongan rakan kongsi e-dompet termasuk GrabPay, Boost, WeChat Pay, Alipay, Touch N ‘Go eWallet, dan Maybank QR bersama rakan kongsi kredit iaitu MasterCard, Visa, American Express, JCB, UnionPay, dan MyDebit.

Dengan Sunway Smart Parking, pemandu hanya perlu mendaftarkan nombor plat kereta di portal Sunway Parking dan pastikan menyambung pada e-dompet yang terlibat. Setelah mendaftar dengan sistem ini, plat kereta akan diimbas dan palang akan terangkat secara automatik.

Bagi pengunjung yang tidak menggunakan e-dompet atau tidak mempunyai akses internet, mereka boleh memilih untuk membayar menggunakan kad Touch ‘n’ Go atau melalui sistem pembayaran automatik untuk tempoh tertentu bagi memberi ruang kepada masa penyesuaian.

Maklumat lanjut, boleh layari laman rasmi Sunway Pyramid.


Ohsem! Sony Xperia Kembali Dengan 6 Kamera Utama + Snapdragon 865?!

Pembangunan fungsi kamera pada peranti pintar semakin pesat berkembang, dari lensa tunggal sehingga 5 lensa, dari 12MP hingga 108MP pertama di dunia. Namun sebut sahaja nama Sony, jenama legenda ini tetap ada peminat tegarnya.

Baru-baru ini, berita acah mengenai Sony Xperia 3 bakal diperkenalkan pada tahun 2020 dan kini ia muncul pula di Geekbench. Dengan kod nama PM-1310 besar kemungkinan ia adalah Xperia 3, melalui perkongsian tersebut ia dilengkapi cip pemproses Snapdragon 865 dan 12GB RAM, dioperasikan Android 10.

Tambahan lagi, gambar acah bahagian kamera turut tertiris di laman sesawang. Melalui gambar, panel belakang diletakkan 6 kamera iaitu 48MP + 20MP + 16MP + 12MP + 8MP + 0.5MP bersama logo Xperia berwarna emas.

Adakah benar rekaan akhir bagi Xperia 3? Tidak pasti lagi, apa pendapat anda pula? Boleh terima?


Reviu Eksklusif: Honor 5C, Peranti Honor Pertama Sokong Pemproses Kirin 650

Sebelum ini Honor telah memperkenalkan model 5X di pasaran tempatan, tetapi tidak dinafikan sokongan paparan skrin besar yang mencecah sehingga 5.5 inci tidak begitu digemari oleh sesetengah pengguna. Jadi bagi memenuhi kehendak pengguna yang inginkan sebuah peranti bajet dengan paparan skrin yang lebih kecil, Honor 5C telah diperkenalkan di pasaran. Selain daripada saiz kerangka yang tampil lebih kompak, Honor 5C juga telah dikuasakan oleh pemproses terbaru iaitu HiSilicon Kirin yang menjanjikan prestasi yang lebih baik melalui sokongan semikonduktor jenis 16nm FinFET+.

HARGA: Silver & Grey – RM799
Gold – RM849

Sistem Operasi: Android 6.0 Marshmallow
Chipset: HiSilicon Kirin 650
CPU: Octa Core 2.0GHz + 1.7GHz
Kamera Utama: 13 MegapikselFlash : Single LED flash
Auto Fokus: √
Kamera Depan: 8 Megapiksel
Kad SIM: Dual SIM (Nano SIM)
Memori: 16GB ROM, 2GB RAM
Kad microSD: sehingga 128GB
Bluetooth: v4.1
WiFi: 802.11 b/g/n
NFC: X
Bateri: 3000 mAh

Honor 5C masih mengekalkan rekaan kotak berwarna turquoise yang sama sahaja seperti model keluaran Honor sebelum ini. Malah penyediaan pakej pembeliannya adalah sangat asas kerana ia hanya disediakan dengan buku Quick Start dan Waranti, pin slot SIM, adapter pengecas 5V/1A dan juga kabel microUSB. Agak mengecewakan kerana ia tidak didatangkan sekali dengan earphone.

Berbeza dengan rekaan Honor 5X sebelum ini, filosofi rekaan pada Honor 5C kelihatan sedikit berbeza kerana ia menggabungkan elemen plastik dan juga logam. Kerangka bahagian tepi 5C diperbuat daripada plastik dengan kemasan seperti logam, manakala bahagian panel belakangnya pula diperbuat daripada logam dengan efek brushed metal.

Saiz skrin Honor 5C tampil lebih kecil iaitu berukuran 5.2 inci jika dibandingkan dengan 5X yang berukuran 5.5 inci. Kejelasan imej dan kejituan warna skrin yang disokong tidak mengecewakan kerana ia tampil dengan paparan jenis IPS LCD beresolusi 1080 x 1920 piksel. Namun kekurangannya adalah saiz bezel yang agak besar.

Nampaknya 5C merupakan model pertama keluaran Honor yang mula menggunakan logo ‘Honor’ pada panel depan iaitu di bahagian bawah paparan skrin. Cetakan logo pada panel depan 5C sedikit sebanyak memberikan sedikit sentuhan atau butiran yang berjaya menyerlahkan penampilannya berbanding jika dibiarkan kosong.

Kemasan brushed metal yang kelihatan berkilat dengan permukaan yang licin pada 5C berjaya menyerlahkan ciri-ciri premium pada reka bentuknya. Bahagian ini juga boleh ditemui lensa kamera utama beresolusi 13 Megapiksel dengan sokongan LED Flash. Manakala bahagian bawahnya pula disediakan dengan sensor pengimbas cap jari.

Anda perlu menggunakan pin yang disediakan dalam pakej pembelian untuk mengakses slot kad SIM kerana 5C menyokong kerangka jenis unibodi. Terdapat dua slot kad nanoSIM yang boleh anda gunakan dan memandangkan ia menggunakan slot kad hibrid, kad SIM pada slot kedua tidak boleh digunakan jika kad microSD digunakan.

Rekaan bahagian atas dan bawah 5C kelihatan sama sahaja seperti model 5X.  Bahagian bawah menawarkan rekaan simetri yang mana lubang sebelah kiri berfungsi sebagai speaker dan lubang sebelah kanan merupakan lubang mikrofon. Di antara lubang gril tersebut pula disediakan dengan port microUSB. Bahagian atas pula hanya menempatkan port audio dan mikrofon.

Apabila memiliki bajet yang agak terhad untuk membeli smartphone, sudah tentunya anda menginginkan sebuah model yang menyokong spesifikasi terbaik dan berbaloi dengan harganya. Jadi dengan meletakkan bajet harga sebagai kriteria utama, editor akan membandingkannya Honor 5C dengan dua lagi model pesaing terbaru yang dijual pada harga yang setanding iaitu Xiaomi Redmi Note 3 dan juga Samsung Galaxy J5 (2016). Berdasarkan kepada perbandingan spesifikasi ini, adakah Honor 5C mampu memenangi hati anda berbanding pesaingnya?!

Tanpa perlu menggunakan aplikasi pihak ketiga yang akan menggunakan ruang storan peranti anda, Honor 5C yang dioperasikan dengan EMUI 4.1 telah didatangkan dengan aplikasi yang dikenali sebagai Phone Manager. Aplikasi pra-pasang ini membantu anda mengurus peranti seperti memastikan sistem sentiasa dioptimumkan, memantau trafik data, memadam fail yang tidak diperlukan dan banyak lagi.

Health merupakan aplikasi yang agak baru diperkenalkan pada peranti Honor dan ia sememangnya sesuai untuk anda yang ingin menjalani gaya hidup yang sihat dalam cara yang mudah. Secara automatik, aplikasi ini akan memaparkan kiraan langkah dan juga jumlah kalori yang telah dibakar di ruangan notifikasi. Lebih menariknya, anda juga boleh menggunakan aplikasi ini sebagai alat bantuan senaman.

Sebagaimana peranti yang dioperasikan dengan EMUI 4.1 yang lain, antaramuka kamera telah diperbaharui sama seperti yang dapat dilihat pada siri Huawei P9. Apabila paparan skrin dileretkan ke kanan, tetingkap pilihan mod penggambaran dan leretan ke kiri pula akan memaparkan tetapan kamera.

• Pro photo
• Beauty
• Pro video
• Beauty video
• HDR
• Panorama
• Good food

• Light Painting
• Time-lapse
• Slow-mo
• All-focus
• Watermark
• Audio note
• Document scan

Untuk mengakses fungsi Hidden Applications yang tersembunyi ini, anda hanya perlu menggunakan kaedah pinch out pada paparan homescreen sama seperti kaedah ketika anda ingin zum gambar. Seterusnya klik sahaja pada ikon ‘Add’ untuk mula memilih aplikasi mana yang ingin disembunyikan.

Tidak dinafikan ramai di antara pengguna di luar sana yang gemar menggunakan bantuan aplikasi khas untuk mengunci aplikasi agar tidak boleh diakses oleh individu lain. Dengan Honor 5C, fungsi itu sebenarnya telah tersedia di dalam aplikasi Phone Manager melalui menu App Lock.

Sensor pengimbas cap jari Honor 5C bukan sekadar berfungsi untuk mengunci atau mengakses sistem peranti anda dengan cara yang paling efisien, tetapi ia juga turut dilengkapi dengan pelbagai fungsi tambahan. Dengan kaedah leretan atau menyentuhnya beberapa saat, anda boleh mengawal peranti dengan sangat mudah.

Sokongan dua kad SIM pada Honor 5C dapat diuruskan dengan lebih mudah dan pantas melalui tetapan Dual Card Management. Tanpa perlu menukarkan kad SIM dari satu slot ke slot, anda boleh menentukan kad SIM mana yang ingin disambungkan ke rangkaian 4G dan juga 2G.

Dengan harga di bawah mampu milik, Honor 5C dikuasakan dengan pemproses terbaru Kirin 650 dengan semikonduktor 16 nm FinFET+ yang menjanjikan kelancaran pengoperasian. Malah sokongan pengimbas cap jari yang praktikal ini juga memberikan kelainan berbanding pesaingnya yang lain. Bahkan ia juga sesuai untuk anda yang gemar bergambar melalui penyediaan pelbagai mod penggambaran yang tidak dapat ditemui pada peranti lain di dalam kelasnya. Namun begitu, agak mengecewakan kerana Honor 5C tidak menyokong fungsi VoLTE (Voice over LTE) dan juga sambungan USB OTG mahupun USB Host.


Jom Menangi Hadiah Yang Menarik Menerusi Boost Up Pick & Win!!!

Boost ingin memberi pengguna pengalaman hebat menerima ganjaran apabila kerap menggunakan Boost dalam menuju gaya hidup tanpa tunai dan tanpa kontak. Sebagai penghargaan buat pengguna, e-dompet buatan tempatan ini memperkenalkan BoostUP Pick & Win di mana pengguna boleh menebus ‘Boost Coins’ untuk peluang memenangi hadiah yang menarik.

BoostUP Pick & Win membolehkan pengguna menukar ‘Boost Coins’ untuk peluang memenangi hadiah eksklusif seperti Samsung S20 Ultra, Bose Soundlink Revolve Bluetooth Speaker, mesin kopi Dolce Gusto Krups, pengering rambut dan pembersih vakum Dyson, baucar bernilai tinggi daripada Enrich Miles, Shopee serta Shell.Untuk peluang memenangi hadiah luarbiasa ini, pengguna hanya perlu melancarkan app Boost dan:1. Klik ‘My Rewards’, kemudian klik ‘Pick & Win’2. Pilih hadiah yang diingini dan hantar satu atau lebih penyertaan berdasarkan ‘Boost Coins’ yang diperlukan.

Pengguna boleh menghantar seberapa banyak penyertaan tanpa had untuk hadiah yang sama bagi meningkatkan peluang untuk menang atau memilih untuk menghantar penyertaan untuk semua hadiah yang ditawarkan. Senarai hadiah BoostUP Pick & Win diperbaharui setiap dua minggu. Tarikh tamat penyertaan bagi tempoh dua minggu terkini adalah 30 Jun.

Sesudah tempoh dua minggu berakhir, pemenang setiap hadiah akan dipilih secara rawak dan dimaklumkan melalui notifikasi dalam app. Selain itu, pengguna juga boleh mendapat tahu sama ada mereka menang dengan menyemak tab ‘History’ di laman ‘Pick & Win’ di dalam aplikasi Boost.

Pusingan pertama BoostUP Pick & Win menyaksikan lebih daripada 100 pemenang berjaya membawa pulang Smart LED TV, Samsung S20 Ultra, Samsung Galaxy Note 10+, Headphone Digital Wireless Pembatal Bunyi Sony WF-1000XM3, Speaker Kalis Air Bluetooth Mudah Alih JBL Flip 4, Senheiser HD2.30g Headset Di Telinga Stylish Mudah Alih dan Google Home.


Tonton Live Pelancaran Siri OPPO Reno Dan Berpeluang Memenangi Seunit!!!

Peranti yang paling ditunggu-tunggu siri OPPO Reno bakal dilancarkan pada 27 Mei ini. Jadi demi menambahkan keterujaan kedatangan peranti ini, OPPO Malaysia akan memberikan sebuah OPPO Reno secara percuma. O-Fans yang menonton dan berkongsi siaran langsung pelancaran siri OPPO Reno menerusi Laman rasmi Facebook OPPO Malaysia akan berpeluang memenangi peranti ini.

Apa yang perlu dilakukan oleh semua peminat adalah menonton siaran langsung tersebut pada 27 Mei jam 10.40 pagi dan berkongsi pautan siaran di akaun Facebook anda. Jangan lupa untuk tetapkan akaun anda kepada Public. Pemenang akan dipilih secara rawak oleh OPPO sejurus selepas siaran langsung perasmian tersebut berakhir.

Dalam pada itu, ketika siaran langsung tersebut,selebriti terkenal tanah air, Neelofa bakal membuat kemunculan berikutan beliau yang merupakan duta siri OPPO Reno. Personaliti TV, Owen Yap juga bakal tampil di siaran langsung tersebut. Jadi nantikan siaran langsung tersebut, mana tahu anda lah pemenang yang dicari.

Bagi mendapatkan maklumat lanjut, anda boleh layari laman sesawang OPPO, Facebook OPPO, OPPO Official Online Store, Lazada dan Shopee.


Reviu Eksklusif: Xiaomi Redmi Note 4, Peranti Paling Berbaloi Untuk Awal 2017?!

Pasaran peranti mampu milik merupakan pasaran yang sangat besar dan tidak hairanlah jika terdapat beberapa syarikat meletakkan fokus pada kelompok pengguna ini. Xiaomi merupakan salah satu jenama yang saban tahun mengeluarkan peranti kelas ekonomi yang cukup bagus untuk pengguna. Xiaomi Malaysia membawakan Redmi Note 4 ke dalam pasaran tempatan, dan kami sudah pun mendapatkan peranti ini untuk diulas, dikupas dan dikongsikan bersama anda.

Xiaomi Redmi Nota 4 mempunyai badan aluminium dalam reka bentuk yang hampir sama dengan Redmi Note 3. Dari pandangan mata kasar tidak banyak perbezaan yang dapat kita lihat di antara kedua-dua peranti namun Xiaomi ada melakukan beberapa pembaharuan dan tambah baik pada rekaan dan kualiti fizikal Redmi Note 4.

▲ Perubahan yang boleh dilihat pada model terbaru adalah pada lokasi sensor yang telah dialih bagi menampakkan panel yang lebih simetri.

▲ Kemasan yang digunakan hampir sama pada kedua-dua peranti, namun keseluruhan feel pada Redmi Note 4 adalah lebih baik kerana bar atas dan bawah lebih kemas.

▲ Sisi Redmi Note 4 (kanan) lebih nipis, lantas lebih selesa ketiga digunakan.

▲ Redmi Note 4 masih menawarkan fungsi IR Blaster, audio jack dan sambungan MicroUSB.

Android Marshmallow pada Redmi Note 4 telah diubah suai dan dimodifikasi lantas dikenali sebagai MIUI versi 8. Bagi pengguna yang pernah menggunakan peranti dari Xiaomi, pasti rekaan antaramuka ini cukup dikenali. Namun bagi mereka yang baru hendak mencuba peranti Xiaomi, terutamanya Redmi Note 4, kami akan kongsikan antaramuka menyeluruh MIUI 8 yang dipasang pada Xiaomi Redmi Note 4.

Notifikasi MIUI 8 menampakkan perubahan pada susun atur tetingkap widgetnya. Bar atas sekali merupakan widget cuaca diikuti quick toggles yang boleh dikembangkan lagi dan terakhir sekali adalah bar notifikasi untuk aplikasi dan lain-lain.

Tidak ada banyak perubahan pada bahagian ini di mana secara keseluruhannya Home Screen MIUI 8 sama sahaja dengan MIUI 7. Xiaomi masih lagi mengekalkan antaramuka tanpa app drawer di mana kesemua aplikasi anda akan diletakkan pada muka hadapan.

Recent Panels di MIUI 8 menunjukkan sedikit peningkatan daripada MIUI 7. Sebelum ini aplikasi di Recent Panels dipaparkan sebagai ikon, namun pada versi ini Xiaomi menggunakan paparan jenis kad.

Satu fungsi yang dibawa pada MIUI 8 adalah Dual Apps dan Second Space. Second Space berfungsi mewujudkan satu lagi profil pengguna pada peranti. Dual Apps pula membolehkan anda untuk membuat salinan aplikasi kedua, contohnya melalui fungsi ini anda boleh memasang dua aplikasi WhatsApp pada peranti anda. Kedua-dua fungsi ini boleh diakses dari menu Settings.

Dari fungsi Themes, anda boleh mengubah rupa antaramuka peranti anda. Terdapat pelbagai pilihan tema disediakan berserta fungsi untuk memuat turun wallpaper. Kami memilih untuk menggunakan tema asas yang nampak lebih simple dan kemas.

Paparan di mana segala tetapan dan informasi peranti boleh diakses.

Di atas kertas, cip pemproses Snapdragon 650 (Redmi Note 3) adalah lebih bagus berbanding Snapdragon 625 yang digunakan pada Redmi Note 4, dan kami tidak mengharapkan Redmi Note 4 mengalahkan skor ujian benchmark Redmi Note 3 selepas mengetahui fokus cip Snapdragon  625 adalah pada penggunaan tenaga yang efektif menerusi rekaan cip 14nm berbanding 28nm pada Redmi Note 3.

Tetapi kami masih ingin menjalankan Ujian benchmark bagi melihat sejauh manakah dua generasi Redmi Note ini berbeza di antara satu sama lain.

Hasil ujian menunjukkan cip pemproses pada Redmi Note 4 tidak berjaya menandingi kelajuan pemproses Redmi Note 3. Namun dari segi praktikal dan kegunaan harian, kami tidak mengalami sebarang masalah ketika menggunakan peranti untuk melayari web, menggunakan aplikasi dan juga bermain permainan, bahkan pemproses Snapdragon 625 yang mesra kuasa menawarkan sesuatu yang menarik, kami akan ceritakan hal tersebut pada bahagian bateri.

Seperti yang kami sebutkan pada bahagian prestasi, cip Snapdragon 625 merupakan pemproses yang fokus kepada ciri penjimatan kuasa. Sebelum melakukan ujian cas bateri, kami sudah pun dapat merasakan kehebatan bateri dan sistem kuasa Redmi Note 4, kerana memerlukan masa kira-kira dua jam untuk memaksa cas bateri turun kepada 0% daripada 25% dengan penggunaan aplikasi permainan dan juga tontonan video yang berat.

Kami mengecas Redmi Note 4 dari 0% sehingga 100% dan merekodkannya secara berkala. Walaupun Xiaomi tidak menyatakan sama ada peranti ini menyokong pengecasan pantas, namun Snapdragon 625 sebenarnya hadir dengan sokongan Qualcomm Quick Charge 3.0.

Di samping ujian cas, ujian benchmark bateri juga dijalankan bagi melihat dengan lebih mendalam kemampuan bateri dan sistem kuasa Redmi Note 4.

Hasil keputusan ujian benchmark bateri memang benar-benar mengagumkan. Ujian ini dimulakan dengan bateri pada kapasiti 85% dan dibiarkan semalaman, selepas lebih kurang 6 jam, kapasiti bateri hanya turun sehingga 45% sahaja. Aplikasi ujian juga memberikan skor yang tinggi kepada Redmi Note 4, jelas menunjukkan kehebatan bateri dan sistem kuasa peranti ini.

*Ujian dilakukan menggunakan aplikasi PCMark dengan paparan peranti ditetapkan pada 50% auto brightness.

Xiaomi Redmi Note 4 dilengkapi dengan kamera utama 16MP dengan f/2.0 aperture dan PDAF. Tambah baik pada kamera bukanlah sesuatu yang besar pada model terbaru ini di mana Xiaomi hanya meningkatkan sensor 13MP kepada 16MP.

Asalkan anda menangkap gambar di kawasan yang mempunyai pencahayaan yang baik, anda boleh mendapatkan kualiti gambar yang cukup bagus untuk dikongsikan ke media sosial. Untuk membandingkan kualiti kamera Redmi Note 4 dengan kamera pada smartphone lain yang harganya mencecah ribuan ringgit adalah kurang adil. Namun untuk rujukan anda, bolehlah lihat sendiri kualiti gambar yang diambil menggunakan Redmi Note 4 ini.

▲ Gambar diambil di dalam keadaan cahaya indoor yang normal. Warna dan butiran gambar nampak jelas dan baik.

▲ Lampu ditutup dan keadaan agak malap pada ketika ini, seperti yang dijangkakan, noise sungguh ketara di dalam gambar ini.

▲ Kualiti gambar dari jarak dekat hanya okay sahaja. Tona warna asal sedikit lari dan juga butiran gambar agak kurang di sesetengah bahagian.

▲ Kualiti gambar selfie yang diambil menggunakan kamera hadapan 5MP adalah memuaskan.

Satu perkara yang harus dipertimbangkan pada Redmi Note 4 adalah cip Snapdragon 625. Berdasarkan ujian yang dilakukan yang juga telah didokumentasikan dari pelbagai ulasan, ternyata cip Snapdragon 650 di dalam Redmi Note 3 mempunyai prestasi pemproses yang lebih baik. Namun untuk mengatakan Redmi Note 4 tidak hebat dan mempunyai masalah di dalam penggunaan seharian adalah salah sama sekali. Sepanjang menggunakan peranti, kami tidak mempunyai masalah untuk menggunakan aplikasi yang berat dan segala kerja setakat ini lancar.

Di sebalik kuasa pemproses yang sedikit rendah dari Redmi Note 3, cip pemproses yang ada pada Redmi Note 4 membawakan kelebihan dari segi kuasa. Bagi pengguna yang mahukan peranti yang sentiasa bersedia untuk digunakan tanpa perlu mengecas berulang kali, Redmi Note 4 merupakan pilihan baik. Dari segi bateri dan sistem kuasa, Redmi Note 4 merupakan salah satu peranti terbaik yang kami pernah cuba.


iHerb Mengumumkan Pelantikan Ketua Pegawai Kewangan Baharu

PASADENA, California, 12 September 2020 /PRNewswire/ — Peneraju e-dagang dalam bidang kesihatan dan kecantikan, iHerb hari ini mengumumkan bahawa Roxanne Agnew telah dinaikkan pangkat sebagai Ketua Pegawai Kewangan baharu syarikat.

Roxanne telah menyertai iHerb pada tahun 2015 dan telah berkhidmat sebagai Naib Presiden syarikat, Pengawal Korporat, memimpin pasukan perakaunan, kewangan, perisikan perniagaan, penipuan dan percukaian iHerb.

“Saya teruja dapat meneruskan perkhidmatan iHerb dalam peranan yang diperluas ini,” kata Roxanne Agnew. “iHerb diletakkan untuk pertumbuhan dan kejayaan yang berterusan dan saya akan menggunakan kemahiran dan pengalaman saya untuk memaksimumkan keputusan masa depan kami melalui pencapaian matlamat kami.”

Roxanne mempunyai pengalaman lebih dari 35 tahun dalam peranan kewangan dan perakaunan, termasuk mengawasi fungsi kewangan, perancangan & analisis dan audit dalaman di syarikat peruncit pakaian mewah wanita St. John Knits dan mengawasi pematuhan SOX dan pelaporan SEC di syarikat gergasi perniagaan berasaskan pertanian Land O ‘Lakes/Moark Egg Division.

“Dengan Roxanne dalam peranan baharu ini, dengan menggunakan kepakarannya yang mendalam, iHerb akan meningkatkan lagi disiplin kewangan kita untuk mengekalkan pertumbuhan yang kukuh, sambil terus mengekalkan semangat keusahawanan yang sentiasa dikekalkan iHerb,” kata Presiden iHerb, Emun Zabihi.

Tentang iHerb: iHerb adalah salah sebuah syarikat peruncit e-dagang yang berpusat di A.S. yang menawarkan 30,000 produk dari 1,200 jenama utama kepada berjuta-juta pelanggan di seluruh dunia. iHerb dihantar terus dari gudang terkawal terkini yang diperakui GMP kepada pelanggan di 188 buah negara dan wilayah. Sejak tahun 1996, iHerb terus berinovasi dalam membawa produk berkualiti tinggi, dengan nilai terbaik dan disampaikan dengan pengalaman pelanggan yang paling selesa.https://www.iherb.com/

Keywords: Computer/Electronics Electronic Commerce Retail Personnel announcements


Reviu Eksklusif: HP Elitebook 745 G3, Komputer Riba Kelas Korporat

Reka bentuk minimal dengan kemasan premium menjadi daya penarik utama HP Elitebook 745 G3. Model ini dibina para jurutera teknologi di HP dengan menjadikan produktiviti dan versatility sebagai tunjang utama Elitebook 745 G3. Kami berkesempatan menggunakan komputer riba ini, berikut adalah ulasan dan pengalaman kami sepanjang menggunakan Elitebook 745 G3 dalam melakukan kerja dan tugasan harian.

Fizikal dan reka bentuk merupakan antara perkara yang terpenting dalam pemilihan komputer riba. Pada masa kini, ramai pengguna memilih untuk memiliki komputer riba yang mempunyai reka bentuk yang nipis dan ringan bagi memudahkan mereka membawa komputer riba ke mana-mana sahaja, selain itu bahan binaan tahan lasak dan kemasan berkualiti tinggi menjadi faktor pemilihan yang penting.

Aspek fizikal dan reka bentuk, HP Elitebook 745 G3 tidak mengecewakan, malah ia boleh dianggap cemerlang kerana menepati hampir semua kemahuan pengguna masa kini. Panel besi yang digunakan pada model ini memberikan keteguhan binaan dan kemasan yang diberikan kepada permukaan tersebut juga harus dipuji kerana kesan kotoran seperti cap jari amat susah untuk melekat.

Bahagian engsel komputer riba ini menggunakan komponen yang biasa digunakan pada model-model komputer riba lain. Oleh kerana komputer riba ini dibina bagi tujuan produktiviti, fungsi seperti gerakan skrin 180 darjah tidak disertakan. Skrin hanya boleh digerakkan sehingga kira-kira 135 darjah sahaja.

Salah satu ciri yang kurang digemari adalah bahagian bezel komputer riba ini, ianya sedikit lebar dan pereka HP mampu melakukan lebih baik dari ini. Jika diperhatikan dengan teliti, terdapat ruangan bezel yang besar di antara kamera webcam dan skrin. Adalah lebih baik sekiranya saiz skrin dimaksimakan agar pengguna dapat menikmati paparan yang lebih luas dan baik.

Monitor menunjukkan kesan flex yang minimal, manakala bahagian panel badan utama tidak menunjukkan kesan langsung terhadap tekanan. Ini jelas menunjukkan keteguhan Elitebook 745 G3.

Papan kekunci dan trackpad adalah dua komponen penting bagi pengguna yang sering melakukan tugasan kerja di komputer riba. HP meletakkan Elitebook 745 G3 sebagai komputer riba produktiviti, dan kami cukup berpuas hati dengan papan kekuncinya. Kekunci disusun di dalam layout yang normal tanpa banyak modifikasi dari susun atur standard dan saiz kekunci juga cukup besar untuk mengelakkan kesalahan ketika menaip. Travel key papan kekunci ini juga sangat baik dan sesuai bagi mereka yang menaip dengan pantas.

Bahagian trackpad pula direka dengan baik dan berfungsi dengan sempurna. Tebing pada bahagian tepi trackpad memudahkan pengguna mengesan kawasan trackpad dan kemasan licin yang digunakan pada permukaan trackpad memudahkan anda mengawal cursor. Selain itu HP juga melengkapkan komponen ini dengan 4 butang klik pada bahagian bawah dan atas trackpad, anda boleh menggunakan mana-mana butang bergantung kepada keselesaan anda.

Sekiranya anda mahu menyahaktif fungsi trackpad, tap dua kali pada bintik hitam, nyalaan cahaya menunjukkan trackpad dalam keadaan tidak aktif.

Kualiti skrin Elitebook 745 G3 bukanlah yang terbaik, paparan nampak sedikit kusam seolah-olah terdapat lapisan pelindung tebal di atas permukaan skrin. Ketika digunakan di kawasan luar yang mempunyai cahaya matahari, agak susah untuk melihat paparan skrin dan melakukan kerja.

Gril bahagian atas menempatkan set speaker yang ditala oleh Bang & Olufsen, kualiti bunyi yang terhasil dari komputer riba ini amat baik. Bunyi amat lantang tanpa banyak distortion dikesan keluar dari speaker.

HP Elitebook 745 G3 sememangnya sebuah komputer riba yang versatil, ia hadir dengan pelbagai jenis sambungan port, memudahkan anda untuk menyambungkan pelbagai jenis peranti dengan komputer riba ini. Sambungan terbaru seperti USB Type C juga turut disokong komputer riba ini.

Komputer kelas profesional seharusnya memiliki sistem keselamatan yang terbaik, ini demi melindungi fail-fail sensitif di dalam komputer. Oleh itu HP melengkapkan Elitebook 745 G3 dengan fungsi pengesan cap jari. Untuk menetapkan cap jari, anda perlu melancarkan dahulu perisian HP Client Security, selepas itu ikut arahan yang diberikan oleh perisian.

• Perisian untuk menetap dan melengkapkan fungsi keselamatan cap jari.

Zaman kini kamera webcam pada sesebuah komputer riba bukanlah sesuatu yang penting, kerana kebanyakan komunikasi video kini dilakukan melalui smartphone. Jika anda sedang mencari sebuah komputer riba dengan kamera berprestasi tinggi, Elitebook 745 G3 bukanlah model yang anda cari, namun kamera pada komputer ini masih mampu merekod dan menangkap gambar dengan kualiti yang memuaskan.

Ujian pertama adalah boot time bagi menguji kepantasan komputer riba ini dihidup dan dipadamkan.

Ujian seterusnya pula adalah benchmark pemproses, ujian ini dilakukan di dalam dua parameter. Yang pertama untuk menguji kecekapan komputer dalam mengendalikan proses berkaitan kerja di pejabat seperti pembentangan visual, kerja menaip, video chat, konferens dan lain-lain. Ujian kedua pula melibatkan proses yang selalu pengguna lakukan di rumah seperti menonton video, permainan video kasual, melayari Internet dan lain-lain.

Ujian terakhir adalah kelajuan membaca dan menulis data yang dilakukan melalui perisian CrystalDiskMark. Berdasarkan skor yang dicatatkan Elitebook 745 G3, sememangnya komputer riba ini mampu beroperasi dengan baik bagi pengguna kelas profesional.


realme 8 5G Kini Rasmi!!! – Hadir Dengan Spesifikasi Yang Lebih Besar & Dijual Pada Harga Kira-Kira RM1313!

Ada sesuatu yang menarik buat peminat relame apabile realme 8 5G kini telah pun di rasmikan di Thailand dan dijual pada harga BHT 10,000 (kira-kira RM1,313).

Bagi spesifikasi peranti ini, ia hadir dengan skrin besar bersaiz 6.5″ LCD HD+ dan dipadankan dengan kadar segar semula 90Hz!!! Dari aspek dalaman pula, ia disertakan dengan pemproses MediaTek Dimensiti 700 dan dipadankan dengan RAM sebesar 6GB LPDDR4X dan storan sebesar 128GB.

Dari aspek kapasiti bateri pula, ia disertakan dengan bateri yang sangat besar iaitu 5000mAh yang mana ia hadir dengan pengecasan pantas 18W. Kamera juga tidak mengecewakan apabila ia disertkan dengan sistem 3 kamera dengan lensa utamanya adalah 48MP dan kamera hadapan adalah 16MP.

Peranti ini turut menyokong Bluetooth 5.1, NFC dan banyask lagi.


vivo V19 Kini Rasmi Di Malaysia!! – Dijual Pada Harga RM1699!!!

Peminat vivo pasti teruja apabila vivo Malaysia telah melancarkan peranti terbaharu vivo V19 yang berharga RM1699.

Peranti ini tampil dengan skrin yang memukau iaitu 6.44″ FHD+ yang memberi tontonan terbaik. Turut dikuasakan oleh cip pemproses Snapdragon 712 dan dipadankan dengan 8GB RAM dan storan sebesar 256GB.

Aspek kamera tidak mengecewakan apabila ia dihadirkan dengan 48MP + 8MP + 2MP  + 2MP bagi kamera belakang. Manakala kamera hadapan pula tampil dengan 32MP + 8MP.

Kapasiti bateri juga sangat besar apabila ia disertakan dengan 4500mAh dan disertakan dengan sokongan pengecasan pantas 33W.

Bagi mereka yang ingin melakukan pratempahan peranti, boleh melakukannya dari hari ini sehingga 25 April dan anda berpeluang menerima hadiah menarik bernilai sehingga RM600.


Pelancaran Atas Talian Flash Plus 2

Inilah dia!
Flash baru sahaja melancarkan peranti Flash Plus 2 mereka dengan cara yang sedikit unik berbanding pengeluar lain, peranti terbaru tersebut dilancarkan secara atas talian dan di sini kami kongsikan minit ke minit pelancaran Flash Plus 2 bersama anda.

Jam 04:02 petang: Flash memuat naik video promosi produk Flash Plus 2

Jam 04.03 petang: Imej rasmi pertama Flash Plus 2 diperkenalkan yang menampilkan kerangka aluminium dan kemasan khas yang memberikan ciri premium kepada peranti ini. Apa yang lebih menarik adalah bahagian badan Flash Plus 2 boleh digantikan.

Jam 04:05 petang: 7 proses kemasan yang dilakukan pada Flash Plus 2 bagi memastikan peranti ini mempunyai estetik rekaan yang sempurna.

Jam 04:05 petang: 2 pilihan warna yang disediakn untuk anda, Venus Gold dan Luna Silver.Jam 04:07 petang: Pengecaman cap jari pada bahagian hadapan yang pantas, mengambil masa hanya 0.5 saat untuk membuka peranti.  Jam 04:08 petang: Flash Plus 2 menawarkan privasi dan keselamatan yang tinggi dengan fungsi Private Folder dan One Finger One App yang menggunakan data biometrik anda. Jam 04:11 petang: Flash Plus 2 dilengkapi cip audio berprestasi tinggi yang membolehkan anda menikmati audio yang berkualiti. Selain itu ia juga dilengkapi amplifier NXP9890 yang meningkatkan kelantangan speaker sehingga 3-8 kali ganda (5-9 dB). Aplikasi suntingan audio juga disertakan sekali bersama Flash Plus 2.   Jam 04:15 petang: Kamera Flash Plus 2 menggunakan konsep hibrid di antara contrast auto focus dan PDAF auto focus yang boleh mengunci subjek dalam masa 0.1 saat sahaja.

Fungsi selfie juga amat baik dengan kehadiran LED Flash pada bahagian depan dan lensa 84.4°ultra wide-angle. Jam 04:16 petang: Bateri 3000mAh bukan sahaja bertahan untuk sepanjang hari, malah ia juga boleh dicas 3 kali lebih pantas dari masa cas biasa.

Jam 04:19 petang: Flash Plus 2 dilengkapi cip pemproses Helio P10 yang 20% lebih efektif dalam grafik dan juga jimat tenaga. Skrin 5.5 inci FHD akan memberikan anda kepuasan dalam menonton video dan juga bermain permainan. Flash Plus 2 juga menyokong fungsi dwi SIM.  Jam 04:23 petang: Flash mengumumkan harga jualan, USD 160 (RM 643.43) bagi peranti variasi 2GB dan USD 190 (RM 764.08) bagi variasi 3GB.Flash Plus 2 dijual secara rasmi di 5 buah negara termasuk Malaysia.Pelancaran Flash Plus 2 atas talian berakhir.


CES 2017: BlackBerry Mercury, Peranti BlackBerry Pertama Dari TCL

Pada CES 2017 di Las Vegas, TCL memperlihatkan kepada hadirin yang hadir sebuah peranti BlackBerry terbaru dengan papan kekunci fizikal QWERTY. Peranti ini telah direka dengan mengekalkan ciri keselamatan yang sinonim dengan jenama BlackBerry, produktiviti dan kebolehpercayaan. TCL menyatakan bahawa peranti dengan sistem operasi Android ini merupakan peranti Android paling selamat di dunia.

Peranti yang dikenali dengan nama Mercury ini menjadi model smartphone BlackBerry pertama yang dibuat sepenuhnya oleh TCL. Ia menggunakan bahan-bahan premium, dan disasarkan untuk golongan profesional dan ahli perniagaan. Selain daripada papan kekunci fizikal QWERTY, Mercury juga akan mempunyai aplikasi BlackBerry yang biasa kita lihat termasuk Hub+.

Informasi harga, ketersediaan dan butiran lain akan diumumkan pada acara MWC yang akan diadakan di Barcelona, Februari 2017 nanti. Antara spesfikasi yang sudah diketahui mengenai Mercury adalah ia dilengkapi paparan 4.5 inci, pemproses 2.0GHz dari Qualcomm, 3GB RAM dan 32GB ROM. Kedua-dua kamera depan dan belakang Mercury pula boleh menangkap imej beresolusi 18MP.

Kita tunggu pula acara MWC pada Februari nanti bagi mendapatkan maklumat rasmi berkenaaan BlackBerry Mercury.


Apple AirPods Kini Hadir Dengan Kotak Pengesan Tanpa Wayar – Harga Bermula RM699!

Apple dilihat mengumumkan pelbagai kemas kini untuk produk mereka termasuklah, Apple AirPods. AirPods generasi baru kini hadir dengan kotak pengecasan tanpa wayar (Wireless Charging Case) – kotak simpanan AirPods boleh mengecas secara tanpa wayar.

Bagi menambah keterujaan ramai, Apple dilihat turut menawarkan pembelian Wireless Charging Case secara berasingan untuk pemilik AirPods sedia ada. Harga dan ketersediaan adalah seperti berikut :

AirPod generasi baru memberikan pengalaman fon telinga tanpa wayar yang tiada tandingannya – masa bercakap lebih panjang, sokongan pengaktifan Siri melalui arahan suara, dan kotak pengecasan tanpa wayar. Penambahbaikan lain adalah AirPod generasi baru ini juga disertakan cip Apple H1 – menurut Apple mampu meningkatkan ketahanan bateri.

Beli di sini : Apple Store Malaysia


Miliki HUAWEI Mate 40 Pro Pada Harga Hanya RM98 Sebulan  Menerusi Program Digi PhoneFreedom 365 !!!

Digi Telecommunications Sdn Bhd (Digi) hari ini mengumumkan ketersediaan siri peranti terbaharu HUAWEI Mate 40 Pro menerusi program PhoneFreedom 365 (PF365) yang mana ia bermula dari 12 Disember.

Dengan hanya RM98 sebulan, pelanggan boleh menikmati pelan ini. Anda juga boleh menerima data dua kali ganda iaitu sehingga 200GB sebulan bagi Digi Postpaid 12.

Selain itu, Pelanggan yang melanggan Digi Postpaid 160 dan Digi Postpaid 190 akan menikmati Digi Shield Coverage yang mana ia merupakan perlindungan pelan yang melindungi peranti daripada kemalangan dan kerosakan cecair sehingga 2 tahun.

Pelanggan yang membeli peranti menerusi Digi PF365 akan layak untuk menyertai kempen “HUAWEI Sound X Giveaway” yang membolehkan mereka memenangi HUAWEI Sound X dan hadiah percuma bernilai sehingga RM3300!!

Bagi mendapatkan maklumat lanjut, layari laman sesawang http://digi.my/mate40pro.


Kejayaan Jualan Ulang Tahun ke-9 Lazada Terus Jadi Pemangkin dalam Tingkatkan Ekonomi Digital Tempatan

Lazada, platform eDagang terkemuka di negara mengakhiri sambutan jualan ulang tahun ke-9 pada 27 Mac dengan penuh gemilang, memecahkan rekod penjualan bagi tahun sebelumnya. Lazada juga terus komited untuk merancakkan ekonomi digital dengan lebih 50% penjual pasaran menyertai ‘one-day sale’ dan mendapat manfaat daripada trend eDagang yang dilihat semakin meningkat dan pulih dari krisis wabak Covid-19.

Lebih daripada 80% jenama LazMall tempatan telah menyertai jualan ulang tahun ke-9, sementara penjual berprestasi tinggi yang memanfaatkan ‘Sponsored Solutions’, rangkaian alat pemasaran digital Lazada seperti ‘Sponsored Discovery’, memperoleh pulangan pelaburan (ROI) melebihi RM9,500 bagi setiap RM1 yang melabur. Selain itu, lebih daripada 1,000 penjual turut mendapat manfaat melalui kempen gabungan penaja, kerana 100% keuntungan jualan mereka masuk melalui saluran ini.

Keadaan semasa krisis wabak telah memaksa ramai orang untuk duduk di rumah, ini telah memberi impak kepada siaran lansung eDagang dan gamifikasi di Lazada yang merupakan sebahagian dari ciri-ciri Shoppertainment. Ini juga telah membuat rakyat Malaysia terlibat secara langsung dengan jualan ulang tahun ke-9. Siaran ikonik Lazada ‘Super Party’ yang disiarkan selama 2 jam telah mencatat lebih daripada dua juta penonton di semua platform. Sementara itu, dua kali ganda purata masa pula dihabiskan untuk bermain LazGames di aplikasi Lazada. Para pembeli juga turut melakukan undian sebanyak 11 juta kali di LazFeed untuk merebut peluang mendapatkan hadiah kejutan ulang tahun daripada Lazada.

Walaupun kebanyakan pembeli lebih tertumpu dalam kategori kecantikan dan kesihatan, carian kata kunci yang popular adalah Baju Raya. Ini menunjukkan bahawa persiapan Hari Raya telah bermula dan pembelian secara dalam talian menjadi pilihan pembeli bagi mendapatkan informasi mengenai baju raya terbaru. Selain itu, salah satu item terlaris adalah pelekat dinding hiasan rumah 3D yang jelas menunjukkan bahawa kebanyakan keluarga memilih untuk merapikan sendiri kediaman mereka.

Hasil kajian turut menunjukkan bahawa pembeli semakin selesa menggunakan pembayaran secara digital dengan 2X lebih ramai rakyat Malaysia memilih Lazada Wallet sebagai kaedah pembayaran pilihan mereka pada tahun ini membuktikan keyakinan pengguna semakin meningkat ketika membeli belah secara dalam talian.

Keupayaan logistik Lazada amat penting bagi kempen ini dan pasukan logistik telah bekerja tanpa lelah untuk menghantar barangan semasa ‘one-day sale.’ Pemandu penghantaran telah melakukan perjalanan lebih dari 124,000 KM dalam memastikan pembeli menerima pakej mereka tepat pada waktunya dan seterusnya menjamin pengalaman membeli-belah yang berkualiti tinggi.


[TERTIRIS] : Imej Peranti Misteri OPPO Dengan Tema Gundam Muncul Di Media Sosial

Gempak… memang gempak! Terkini muncul satu imej memperlihatkan peranti misteri OPPO dengan tema robot gergasi popular dari Jepun, Gundam. Meskipun model tersebut masih dirahsiakan, namun imej tersebut jelas memperlihatkan rekaan panel hadapan dan belakang.

Memetik imej dikongsi, panel hadapan tampil dengan rekaan skrin berlubang bersama ketersediaan kamera swafoto pada bahagian tengah. Saiz bezel pada peranti kelihatan nipis. Panel belakang pula tampil dengan dwi kamera yang disusun secara menegak bersama LED Flash pada bawah lensa.

Pun begitu, berita tertiris masih lagi rumors dan masih belum diketahui kesahihannya. Sama ada benar atau tidak, sama-sama kita tunggu tuan empunya badan sendiri tampil. Kekal bersama eRing untuk lebih info terkini!


OPPO F9 Bakal Mendarat Di Pasaran Tempatan Ogos 2018?!

OPPO Find X baru sahaja dilancarkan di pasaran tempatan, hari ini pihak OPPO telah mengumumkan peranti yang dinanti-nantikan lama ini iaitu OPPO F9 akan mendarat pada bulan Ogos nanti.

Melalui gambar yang disebarkan oleh OPPO, F9 mempunyai rekaan takuk yang lebih kecil berbanding peranti tersedia di pasaran. Bentuk titisan air adalah rekaan skrin kali ini, yang menggambarkan inspirasi dari keindahan alam semula jadi. Menurut OPPO, pengguna akan menikmati pengalaman visual yang lebih selesa dengan skrin hampir penuh yang mampu mencapai nisbah skrin-ke-kerangka sebanyak 90.8%.

Buat masa kini tiada maklumat selanjutnya diketahui, kita tunggu spesifikasi dari OPPO nanti.

Baca Juga: Edisi OPPO Find X Automobili Lamborghini


[Tertiris] Samsung Galaxy S9+ Dengan Warna Coral Blue

Bulan ini Samsung akan melancarkan Samsung Galaxy S9 secara global di acara MWC 2018, Barcelona. Penawaran peranti baharu bukan sahaja menumpukan pada rekaan luaran tetapi warna juga turut akan dikemas kini.

Melalui kongsian daripada @evleaks, Samsung Galaxy S9 dan S9+ akan didatangkan dengan empat pilihan warna baru iaitu Midnight Black, Titanium Gray, dan warna baru Lilac Purple dan Coral Blue.

Anda mungkin pernah melihat warna Coral Blue ini pada peranti Note FE. Ia tidaklah betul-betul warna baharu tetapi dengan kemasan ini, Samsung mungkin boleh menarik lebih ramai peminat untuk memiliki siri S tahun ini.

Kami juga menjangkakan Samsung akan memperkenalkan warna lain selepas pelancaran rasminya kelak mungkin dalam versi merah jambu seperti kebiasaan yang pernah dilakukan sebelum ini.


Kenali Teknologi One Tap To Share – Dibawa Oleh HUAWEI MateBook 13

Jenama HUAWEI amat terkenal dengan inovasi yang diimplementasikan pada keluaran produk mereka, terkini komputer riba serba boleh MateBook 13 telah diperkenalkan dan ia tentunya merupakan pasangan sempurna untuk siri P30 bahkan siri Mate 20.

Kewujudan MateBook 13 akan mengubah gaya hidup kerana inovasi terkini yang dicipta menjadikan kehidupan anda lebih sempurna. Teknologi One Tap to Share yang berasaskan ciri HUAWEI Share 3.0 ini cukup luar biasa, kenapa? Ia boleh melaksanakan proses perkongsian antara peranti Android dan Windows dengan mudah sekali!

Langkah 1: Aktifkan HUAWEI Share dan ikon NFC
Langkah 2: Pilih fail, dokumen atau gambar dari peranti pintar anda
Langkah 3: Tap peranti pintar anda pada komputer riba dan fail secara automatik akan dipindahkan ke komputer riba

Langkah yang sama juga boleh dilakukan bagi pemindahan fail, dokumen atau gambar dari komputer riba ke peranti pintar anda.

Langkah 1: Aktifkan Bluetooth dan ikon NFC
Langkah 2: Pilih dan copy (salin) teks yang ingin dikongsikan dari peranti pintar anda
Langkah 3: Menggunakan komputer riba, paste (tampal) perkataan tersebut di tempat yang diingini

Langkah 1: Aktifkan HUAWEI Share dan ikon NFC
Langkah 2: Goncang peranti pintar anda ke bahagian sisi sebelum tap pada komputer riba
Langkah 3: Peranti pintar secara automatik akan melakukan rakaman skrin bagi video yang dimainkan di komputer riba. Anda boleh mengawal durasi rakaman tersebut dan ia turut membenarkan anda berkongsi atau menyimpan video tersebut dalam peranti pintar.

Interaksi di antara PC dan peranti pintar tidak pernah semudah begini, kini anda boleh membuat pemindahan fail, merakam skrin PC dan menyalin teks dari peranti ke peranti dengan mudah dan ringkas sekali.

Remaja hari ini sangat mementingkan setiap post yang dikongsikan ke laman sosial mereka. Justeru itu, gambar yang diambil menggunakan HUAWEI P30 yang luar biasa ini mudah dipindahkan ke komputer riba untuk tujuan penyuntingan hanya dengan sekali sentuh sahaja. Hasil penyuntingan juga akan dipindahkan semula ke peranti pintar untuk post segera, kan mudah!

Bukan sekadar ini sahaja! Setiap perkataan dari gambar yang dipindahkan ke MateBook 13 boleh juga dikenalpasti dengan bijak. Terima kasih kepada ciri ini, anda kini boleh mengambil gambar dari bahan bacaan dan boleh mengekstrak input bahan bacaan tersebut. Ambil gambar bahan bacaan, kongsi ke komputer riba dan perkataan tersebut akan dikenalpasti untuk kerja salin dan tampal.

Bagi kemudahan perkongsian video pula, anda boleh mengatasi masalah menonton video bersama kawan menggunakan satu peranti pintar hanya dengan HUAWEI Share. Daripada mencari kabel atau memuat turun video, baik gunakan One Tap to Share untuk berkongsi video terus ke MateBook 13 yang menawarkan paparan skrin FullView.

Salin teks pada satu peranti pintar dan tampal pada peranti lain (Peranti pintar HUAWEI, tablet, PC) serta-merta apabila berada dalam mesyuarat menjadi sangat mudah dan efektif!

Bahkan bagi wartawan yang selalu perlu menghadiri pelancaran dan memerlukan proses pemindahan nota dari peranti pintar ke komputer riba, teknologi One Tap to Share sangat membantu kerana anda boleh terus menyalin dari peranti pintar ke MateBook 13.

Pengguna tidak perlu risau untuk memindahkan fail yang lebih daripada 200M, dengan One Tap to Share semuanya menjadi lebih mudah. Hanya satu sentuhan dan dokumen anda boleh dipindahkan dengan pantas dan selamat antara MateBook 13 dan peranti pintar anda.

Hanya goncang (shake) peranti pintar dan tap pada komputer riba untuk merakam skrin secara automatik selama 60 saat, dan rakaman tersebut akan disimpan ke peranti pintar. Ciri ini sangat bagus boleh dijadikan sebagai bahan pembelajaran.

Nota: Ciri Perkongsian Clipboard dan Rakaman Skrin kini hanya tersedia pada EMUI 9.1 dan PC Manager 9.1 yang akan dikemas kini tidak lama lagi.

HUAWEI MateBook 13 akan menjadi rakan kongsi terbaik untuk siri P30 atau siri Mate 20, kerana kemampuan P30 Pro yang mampu mengambil gambar dengan 50x zoom dan teknologi One Tap to Share pada MateBook 13 membolehkan anda memindahkan 500 gambar dalam masa satu minit dari peranti pintar ke komputer riba secara tanpa wayar.

Dilengkapi dengan paparan 3:2 FullView Display dengan nisbah skrin-ke-kerangka hampir 90%, serta skrin beresolusi 2K yang pastinya dapat memberikan tontonan terunggul. Walaupun MateBook 13 sangat ringan dan nipis, namun ia masih melengkapkan spesifikasi tip top dengan ciri-ciri menarik.

HUAWEI MateBook 13 baharu ini boleh didapati pada harga seperti berikut:

Dengan skrin penuh beresolusi 2K dan kad grafik berasingan, Matebook 13 adalah pilihan terbaik yang boleh anda dapati di bawah harga RM4,000. Berminat, boleh layari HUAWEI Shop untuk maklumat lanjut.


Pengguna Pelan Pra-Bayar Akan Menerima Rebat GST Pada Tahun 2016

Terdapat banayak kekeliruan bekenaan cas GST terhadap servis pra-bayar semenjak cukai tersebut diperkenalkan, tetapi apa yang pasti pengguna merupakan subjek yang terbeban dengan perkara tersebut. Baru-baru ini Malaysian Communications and Multimedia Commission (MCMC) telah mengumumkan harga isian semuala pra-bayar akan kembali pada kadar sebelum cas GST, bermakna pengguna tidak lagi perlu menanggung cukai 6%.

Harga jualan tidak akan terkesan oleh GST, namun pada setiap isian tambah nilai, pengguna akan melihat jumlah tolakan dari isian semula sebanyak 6%, tetapi anda tidak perlu risau kerana jumlah tersebut akan dikembalikan kepada anda dalam tempoh 24 jam.


Hari Teknologi GAC Pamerkan Pembangunan Baharu yang Mengujakan

GUANGZHOU, China, 14 April 2021 /PRNewswire/ — Bagi memaparkan inovasi teknologi yang hebat ke mata dunia, pada 9 April 2021, GAC GROUP mengadakan “Hari Teknologi GAC” (“GAC Tech Day”) tahunan kali ketiganya di Pusat Penyelidikan & Pembangunan (R&D) GAC. Agar selaras dengan komitmen GAC terhadap pembangunan yang memandang ke hadapan dan menjimatkan wang pelanggan melalui kecekapan tenaga, tenaga baharu memainkan peranan utama dalam Hari Teknologi tahun ini.

Pertama sekali, terdapatnya paparan “strategi bintang neutron” GAC yang bertujuan untuk mewujudkan era baharu perjalanan tenaga baharu, rendah karbon. GAC akan terus berusaha ke arah mencipta bateri yang seakan-akan bintang neutron: kecil, namun padat dengan kelajuan dan kuasa ekstrem.

Hari Teknologi 2021 turut menyaksikan paparan teknologi elektrod silikon span GAC. Selepas menjalankan kajian selama bertahun-tahun, GAC membangunkan dan mempatenkan “teknologi bateri plat negatif silikon span”: ini menjadikan kepingan negatif silikon di dalam bateri lembut dan elastik umpama span, menguatkannya daripada menjadi haus dan lusuh akibat pengecasan dan memberikannya kapasiti penyimpanan yang lebih besar. Isipadu dan berat bateri tunggal boleh dikurangkan masing-masing sebanyak 20% dan 14%.

Teknologi pengecasan amat pantas turut dipamerkan di Hari Teknologi 2021 yang dapat mengecas bateri kereta elektrik daripada 0% hingga 80% hanya dalam masa 16 minit, kira-kira tempoh masa sama yang diperlukan untuk pengisian semula biasa. Ini dapat melakarkan masa depan yang sangat cerah buat kenderaan elektrik.

Pusat R&D GAC juga dengan bangganya mempersembahkan Sistem Pemanduan Pintar 4.0 ADIGO. Sistem bantuan memandu yang baru dinaik taraf ini dilengkapi dengan 31 sensor pintar, menyokong ciri-ciri pintar yang luas seperti kawalan lorong dan pertukaran lorong automatik. Ia dapat membebaskan sepenuhnya tangan dan kaki pemandu bagi melegakan keletihan memandu.

Inovasi teknologi menjadi teras bagi model perniagaan GAC GROUP dan syarikat ini mematuhi dasar “tiada teknologi, tiada GAC”. Setakat tahun 2020, lebih 30 bilion yuan telah dilaburkan dalam penyelidikan bebas dan pada masa akan datang, GAC komited terhadap pembangunan teknologi yang malah lebih banyak. Turut dirancang merupakan beberapa projek yang menarik termasuk kolaborasi bersama Tencent untuk membawa WeChat ke dalam kereta buat kali pertama; membangunkan taman perindustrian automobil tenaga 5km2 baharu di Guangzhou.

Sebagaimana yang dipamerkan pada Hari Teknologi 2021, pada masa akan datang, GAC GROUP akan terus memberi tumpuan pada penemuan utama dalam bidang-bidang teras seperti sambungan rangkaian pintar dan tenaga baharu, terus meningkatkan kekuatan teknologinya dan mencipta GAC MOTOR berfokus teknologi yang membawa nilai.

Keywords: Alternative Energies Auto Computer/Electronics Environmental Products & Services Transportation Trade show news


CES 2017: CT Band, Gabungan Jam Tangan Tradisional Dan Teknologi Masa Kini

Terdapat ramai di antara kita yang sukakan rupa dan kepuasan memakai jam tangan tradisional, tetapi pada masa yang sama mahu menikmati fungsi canggih yang hanya ditawarkan smartwatch. Pada acara CES tahun ini, sebuah produk dengan nama CT Band telah diperkenalkan untuk menyelesaikan isu ini dengan hanya menyambungkan tali jam tangan canggih ini ke mana-mana jam tangan yang mempunyai sambungan yang sesuai.

CT Band menggunakan teknologi canggih dan kepakaran jurutera teknologi mereka untuk mengintegrasikan rangkaian lengkap sensor, navigasi touchpad navigasi serta skrin ke dalam tali yang berketebalan kurang daripada 6mm tebal.

Tali jam tangan ini boleh didapati dalam variasi silikon atau kulit dengan pelbagai pilihan warna, ia juga kalis air. Bagi membuktikan kemampuannya bersaing dari segi fungsi dengan jam tangan pintar di pasaran, CT Band menawarkan ciri-ciri berikut:


realme 6 Pro Bakal Dilancarkan Bagi Pasaran Tempatan Pada 11 Mei Ini!!

Satu lagi berita mengujakan, apabila realme bakal melancarkan peranti terbaharunya bagi siri realme 6 iaitu realme 6 Pro yang mana ia bakal dilancarkan pada 11 Mei dan bakal berlangsung secara atas talian di Facebook realme.

Peranti yang tampil dengan cip pemproses Snapdragon 720G, dan disertakan dengan skrin bersaiz 6.6″ dan tampil dengar kadar segar semula 90Hz. Turut dihadirkan dengan 64MP AI Quad Camera dengan 20X Zoom dan 30W Flash Charge.


Ablo membolehkan para pengguna menjelajah dunia melalui mata penduduk tempatan

Mengembara ke seluruh dunia secara maya dengan ciri penstriman Persembahan Langsung yang baharu

GHENT, Belgium, 22 Jun 2021 /PRNewswire/ — Aplikasi sembang dan video, Ablo telah memperkenalkan ciri terbarunya. Melalui “Persembahan Panduan Langsung”, orang ramai boleh menyiarkan secara langsung dan menjadi pemandu pelancong untuk negara mereka. Memandangkan seluruh dunia sedang rindu untuk kembali melancong semula, ciri ini muncul pada masa yang tepat.

Perbualan kasual dengan seseorang di sebuah negara yang bukan negara anda sendiri merupakan sesuatu yang tidak dapat dilakukan oleh dunia buat sementara waktu. Namun, berbual dengan penduduk tempatan adalah cara terbaik untuk mengenali sesebuah negara. Itulah yang difikirkan oleh Ablo apabila mencipta ciri penstriman langsung mereka yang baharu. Melalui “Persembahan Panduan Langsung”, para pengguna boleh berkongsi tentang negara dan budaya mereka dalam masa nyata. Penstrim atau “Panduan Langsung” sebagaimana yang digelar oleh Ablo, menjadi pemandu pelancong maya kepada para penonton. Semasa Persembahan Langsung, orang ramai boleh berkongsi tempat-tempat menarik yang terbaik di negara mereka, tunjukkan makanan, fesyen dan budaya mereka atau sekadar berbual dan berhubung dengan orang ramai dari seluruh dunia.

Jelajah dunia dengan bergaul bersama penduduk tempatan

Para pengguna boleh mengembara ke seluruh dunia secara maya di Ablo dan menemui segala yang ada di luar sana secara langsung daripada asasnya. Penstriman di Ablo bukan merupakan perbualan satu pihak sahaja. Semasa Persembahan Panduan Langsung, para penonton boleh menyertai penstriman langsung tersebut dan tanyakan soalan kepada individu yang melakukan penstriman. Ini mewujudkan suasana yang sangat realistik, seolah-olah penonton berada di lokasi Panduan Langsung ketika itu. Ablo juga menghilangkan sebarang halangan bahasa kerana – sama seperti di tempat lain dalam aplikasi ini – Ablo terjemahkan perbualan tersebut secara langsung.

“Orang ramai mempunyai keinginan yang lebih kuat untuk menjelajah dunia bagi melihat apa yang ada di luar sana dan tidak ada cara yang lebih baik untuk menjelajah dunia selain daripada berbual dengan penduduk tempatan. Dengan ciri Persembahan Panduan Langsung baharu kami, kami mahu orang ramai menyatakan perasaan mereka untuk berkongsi budaya mereka antara satu sama lain serta berkongsi kisah sebenar”, Joost Roelandts – Ketua Pegawai Eksekutif

Pemenang “Aplikasi Terbaik 2019” Google Play ini telah dimuat turun oleh lebih 29 juta orang di seluruh dunia yang boleh mengembara ke 233 buah negara tanpa meninggalkan rumah mereka. Ia adalah selamat untuk mengatakan bahawa sentiasa ada seseorang di Ablo untuk berbual. Aplikasi ini telah Berjaya baiknya terutamanya dalam kalangan mereka yang berusia antara 18 hingga 24 tahun atau golongan dewasa dari Generasi Z.

Ia adalah jelas bahawa Ablo menyatukan orang ramai yang tidak akan bertembung di jalanan dan membantu mewujudkan dunia yang terbuka.

Ablo ialah satu aplikasi sembang dan video yang membawa anda ke seluruh dunia. Aplikasi ini menghubungkan anda dengan orang ramai dari pelbagai warganegara dan membolehkan anda berbual dalam bahasa anda sendiri dan ia juga terjemahkan perbualan anda secara langsung. Ablo membuka dunia anda.

Untuk memuat turun aplikasi ini, sila layari https://ablo.live/.

Foto – https://ering.com.my/wp-content/uploads/2021/06/ablo-membolehkan-para-pengguna-menjelajah-dunia-melalui-mata-penduduk-tempatan-1.jpg  Foto – https://ering.com.my/wp-content/uploads/2021/06/ablo-membolehkan-para-pengguna-menjelajah-dunia-melalui-mata-penduduk-tempatan-2.jpg  Foto – https://ering.com.my/wp-content/uploads/2021/06/ablo-membolehkan-para-pengguna-menjelajah-dunia-melalui-mata-penduduk-tempatan-3.jpg  Logo – https://ering.com.my/wp-content/uploads/2021/06/ablo-membolehkan-para-pengguna-menjelajah-dunia-melalui-mata-penduduk-tempatan.jpg

Keywords:  Computer/Electronics Entertainment Mobile Entertainment Multimedia/Online/Internet Telecommunications Travel New products/services


MIM Software Inc. Mengumumkan Kerjasama dengan Pusat Kanser Peter MacCallum untuk Menambah Baik Pengurusan Pesakit

CLEVELAND, 20 November 2020 /PRNewswire/ — MIM Software Inc., syarikat penyedia global yang terkenal dalam perisian pengimejan perubatan , hari ini mengumumkan kerjasama dengan Pusat Kanser Peter MacCallum (Peter Mac) berikutan sokongannya terhadap Theranostik Kanser Prostat dan program Pusat Kecemerlangan Pengimejan (ProsTIC).

Peter Mac dan MIM Software akan bekerjasama untuk mempertingkatkan pengurusan pesakit kanser prostat melalui program tersebut. ProsTIC akan membangunkan alat yang membantu para petugas klinikal dalam proses pemeringkatan kanser onkologi, rancangan perawatan, pentaksiran tindak balas terapi dan pengesanan sakit yang berulang.

Peter Mac memperkenalkan program ProsTIC untuk mengembangkan penyelidikan ujian klinikal, menubuhkan sebuah hab pendidikan dengan memanfaatkan teknologi baharu dan menjalankan penyelidikan lanjutan ke atas generasi sasaran seterusnya.

“Theranostik Kanser Prostat dan Pusat Kecemerlangan Pengimejan di Pusat Kanser Peter MacCallum di Melbourne amat berbangga dapat bekerjasama dengan MIM Software untuk mengukuhkan program kami,” kata Profesor Michael Hofman, pakar Perubatan Nuklear dan pakar perubatan saintis Peter Mac. “Para penyelidik klinikal akan bekerjasama dengan MIM Software untuk menjalankan analisis yang canggih tentang pengimejan PET dan membangunkan kaedah baharu untuk menganalisis tumor seluruh badan. Kami berharap dapat mengenal pasti prognostik baharu atau biopenanda pengimejan ramalan dan juga menyumbang terhadap pembangunan algoritma kecerdasan buatan yang akan menambah baik hasil keputusan pesakit melalui perubatan yang lebih baik dan diperibadikan.”

Pengimejan PET/CT ialah satu alat yang penting untuk mengenal pasti penyakit. Walau bagaimanapun, proses membezakan sesuatu tumor melalui pelaksanaan pengimbas onkologi PET/CT yang biasa, memakan masa yang lama. Terdapat juga jumlah data kuantitatif yang amat besar dalam pemeriksaan ini yang tidak dapat diambil pada masa ini dan mempunyai potensi yang penting untuk menentukan prognosis seorang pesakit. Pengumpulan data ini akan menyebabkan penjagaan pesakit secara lebih peribadi, termasuk pentaksiran tindak balas rawatan.

“Terdapat permintaan untuk meningkatkan data kuantitatif yang akan meningkatkan keyakinan petugas klinikal dan MIM Software boleh memainkan peranan dalam membantu meramalkan keputusan pesakit kerana ia merupakan keputusan yang dijana oleh data,” kata Aaron Nelson, Pengarah Urusan, Ketua Pegawai Perubatan MIM Software Inc. “Kerjasama bersama Pusat Kanser Peter MacCallum ini akan membantu membangunkan kaedah yang cekap dan boleh dikeluarkan semula untuk kuantifikasi lesi FDG dan PET PSMA Ga-68.”

Tentang MIM Software Inc.MIM Software komited untuk memperkukuhkan penjagaan pesakit dengan memberikan pengimejan, aliran kerja dan penyelesaian data yang inovatif serta bermatlamatkan pelanggan. MIM Software menawarkan pakej perisian berpusat yang membolehkan peralatan onkologi industri terkemuka digunakan bersama untuk memastikan kualiti perancangan dan memaksimumkan penggunaan dan kecekapan data yang berkesan.

Beribu pejabat di Cleveland, OH, MIM Software ialah sebuah syarikat milik persendirian dengan pejabat di seluruh dunia.

Untuk mengetahui lebih lanjut tentang MIM Software, sila layari www.mimsoftware.com.

Tentang Pusat Kanser Peter MacCallumPusat Kanser Peter MacCallum ialah sebuah pusat penyelidikan, pendidikan dan rawatan kanser yang terkemuka di dunia serta satu-satunya pusat perkhidmatan kesihatan awam Australia yang dikhususkan untuk menjaga para penghidap kanser.

Hospital ini mempunyai seramai 3,200 kakitangan, termasuk lebih 700 makmal dan penyelidik klinikal, semuanya bermatlamat untuk memberi rawatan dan penjagaan yang lebih baik dan berpotensi untuk menyembuhkan kanser.

Untuk mengetahui lebih lanjut tentang Peter Mac dan program ProsTIC, sila layari www.petermac.org/ProsTIC.


Basikal Pintar Mungkin Menjadi Produk Terbaru Keluaran Xiaomi

Ekosistem Mi mempunyai pelbagai peranti dan juga perkakasan pintar, dan tidak lama lagi satu lagi produk dalam kelas baru bakal hadir untuk anda semua.Berdasarkan gambar teaser yang dikongsikan di dalam forum MIUI, nampaknya pengeluar produk teknologi China itu berkemungkinan besar akan melancarkan basikal pintar tidak lama lagi.

Tarikh 23 Jun dipilih Xiaomi untuk memperkenalkan produk ini dan pada hari tersebut barulah kita dapat melihat apakah produk sebenarnya yang digambarkan di dalam gambar teaser. Desas-desus kuat mengatakan ianya sebuah basikal pintar kerana sebelum ini Xiaomi pernah membuat pelaburan di dalam syarikat yang membangunkan basikal pintar.


Honor V10 Dilancarkan – Pertaruhkan 18:9, Pemproses Kirin 970, RAM 6GB & Dwi Kamera

Honor dengan rasminya melancarkan model V10 untuk pasaran China. Menampilkan kerangka logam, ia dipadankan bersama skrin tanpa bingkai bersaiz 5.99 inci dengan resolusi 1080×2160 piksel dan menggunakan panel LCD.

Kuasa dalaman dikuatkan dengan cip pemproses Kirin 970, RAM 6GB serta pilihan storan 64GB dan 128GB yang menyokong kad microSD. Masih mengekalkan audio 3.5mm jack, pengimbas cap jari turut disediakan pada panel depan.

Kamera utama Honor V10 hasil gabungan sensor 16 Megapiksel dan 20 Megapiksel f/2.0 tanpa sokongan OIS. Sementara kamera depan menerima 13 Megapiksel f/2.0 yang dibantu LED flash.

Menyokong bateri berkapasiti 3,750mAh dengan pengecasan pantas 5V / 4.5V, peranti ini didatangkan dengan pilihan warna hitam, emas dan juga merah.

Honor V10 dijual dengan tanda harga RMB2,700 (RM1,695) untuk varian 64GB/4GB. Manakala untuk varian 64GB/6GB pula berharga RMB3,000 (RM1,883) dan varian teratas 128GB/6GB dijual pada harga RMB3,500 (RM2,197) seunit. Setakat ini, Honor Malaysia masih belum mengumumkan ketersedian peranti ini untuk pasaran tempatan.


Kuasai Dunia Dengan Model Terkini Acer Predator!

Acer Malaysia telah memperkenalkan barisan model terbaru mereka dari rangkaian produk Predator Gaming di Malaysia yang didahului dengan komputer riba untuk permainan video Predator Helios 500 serta tidak ketinggalan Nitro 5 serba baharu.

Direka untuk menangani grafik NVIDIA GeForce GTX 1070 dan dikuasakan oleh pemproses sehingga Intel Core i9 generasi ke-8 dengan memori sehingga 64GB, Predator Helios 500 memastikan pemain dapat terus beraksi. Menawarkan pengalaman bermain yang premium, Predator Helios 500 dapat memainkan permainan video berstatus AAA yang padat dengan grafik dan mengendali penstriman langsung dengan mudah.

Menampilkan paparan bersaiz 17.3 inci FHD IPS yang mampu menawarkan visual jelas (300 nits), ia turut menyokong teknologi NVIDIA G-sync dengan kadar segar semula 144Hz yang sangat pantas dan lancar, sekali gus menjanjikan pengalaman bermain yang jelas.

Dua unit pembesar suara stereo dengan subwoofer binaan dalam, teknologi Acer TrueHarmony dan Waves MaxxAudio pula memberikan kualiti bunyi yang mengasyikkan, serta audio 3D yang hiper realistik menggunakan Waves Nx. Predator Helios 500 dilengkapi sistem kipas berkembar yang menampilkan kipas besi AeroBlade 3D Acer dan lima paip haba yang mampu meningkatkan prestasi sistem thermal (suhu) dan memastikan komputer riba dapat beroperasi pada suhu yang optimum.

Acer Predator Helios 500 boleh dibeli bermula 1 Julai 2018 di semua kedai rasmi dalam talian dan pengedar sah Acer yang terpilih di seluruh negara. Di Malaysia, Predator Helios 500 ditawarkan dalam dua pilihan dengan harga bermula RM8,999 dan RM12,999.

Dikuasakan oleh pemproses Intel Core TM i7+ generasi ke-8, NVIDIA GeForce GTX 1050 Ti bersama 4GB RAM, Acer Nitro 5 disasarkan kepada pemain yang gemar menikmati keseronokan bermain bersama rakan-rakan. Dengan memori Intel Optane, komputer riba ini menawarkan pengalaman perkomputeran yang lancar dan responsif untuk mempercepatkan tugasan harian.

Menawarkan masa boot-up dan tempoh muat turun sewaktu bermain yang pantas, Nitro 5 dilengkapi memori 16GB Intel Optane yang sangat pantas dan dipadankan bersama storan 1TB HDD. Kehadiran paparan skrin Full HD IPS bersaiz 15.6 inci menawarkan imej yang sempurna bersama kualiti audio terbaik demi menawarkan pengalaman mengasyikkan ketika bermain permainan video atau menonton filem.

Kehadiran teknologi Dolby Audio dan Acer TrueHarmony yang ada padanya pula menawarkan audio berkualiti. Teknologi Coolboost Acer pula menawarkan keupayaan penyejukan dan putaran kipas luar biasa, bagi memastikan sistem Nitro 5 dapat beroperasi secara optimum. Pengguna juga boleh mengawal proses penyejukan secara manual melalui aplikasi NitroSense.

Ditawarkan pada harga RM3,999, Acer Nitro 5 boleh didapati mulai 1 Julai 2018 di semua kedai rasmi dan pengedar sah Acer di seluruh negara.


Rotten Tomatoes Lancar Saluran TV Terbaharu!!!

Peminat filem pasti sudah biasa dengan Rottewn Tomatoes yang sentiasa memberikan rating kepada filem atau siri TV. Terbaru, Rotten Tomatoes kini sudah memperkenalkan saluran TV mereka sendiri.

Saluran TV tersebut diperkenalkan menerusi platform Roku. Menerusi saluran ini, anda boleh menonton trailer filem terkini, babak-babak menarik di dalam filem dan banyak lagi.

Buat masa ini, hanya platform Roku sahaja yang ditayangkan, namun, ia bakal turut diperkenalkan menerusi beberapa platform lain.


Maxis Mengetengahkan ONEder Parent Khusus Bagi Membantu Ibu Bapa Tunggal

Bersempena hari ibu yang disambut semalam, Maxis hari ini memperkenalkan ONEder Parent yang mana ia merupakan sebuah kempen yang khusus kepada ibu bapa tunggal yang berpendapatan rendah mencapai kebebasan kewangan menerusi platfom e-dagang Maxis.

Maxis yang bekerjasama dengan Parents without Parents (PWP), satu organisasi bukan untung berfungsi mengumpul dana untuk program dalam mengendalikan Jumble Station dengan menjual barangan terpakai antaranya buku, mainan, pakaian, aksesori, dan lain-lain.

Sebelum ini Jumble Station hanya bergantung kepada kedai fizikal untuk aktiviti jualan. Dengan hampir 50 peratus pengguna di Malaysia, potensi untuk mendigitalkannya dilihat lebih cerah. Jumble Station kini mensasarkan jenis pembeli untuk barangan yang berbeza. Oleh itu, ini merupakan kali pertama ibu bapa tunggal memasarkan barangan buatan mereka di e-kedai.

Disamping itu, pasukan eCommerce Maxis akan menubuhkan sebuah kedai dalam talinan untuk PWP dalam mewujudkan kesedaran dan memacu lawatan daripada pembeli Malaysia. Maxis juga akan menaja hosting selama setahun, menyelenggara, dan beri sokongan kepada laman sesawang e-dagang PWP.

Untuk mengetahui lebih lanjut, anda boleh layari PWP di portal rasmi Maxis.


Absen anjur Webinar Global yang berjaya di Penyelesaian Virtual Studio

SHENZHEN, China, 3 May 2021 /PRNewswire/ — Absen telah menganjurkan satu webinar global pada hari Khamis yang menonjolkan penyelesaian Virtual Studios miliknya. Diacarakan oleh Christina Czimny dari Absen Jerman dan disertai oleh Totti Chen, Ketua Pegawai Eksekutif di Digital Fun, Wayne Romanowski, Produksi Video di 4 Wall Entertainment, Rene Amador, Pengasas dan Ketua Pegawai Eksekutif AR Wall, dan Feifan Lu, Pakar Produk Absen. Kumpulan ini meneroka teknologi baharu yang telah banyak digunakan oleh profesional AV untuk membuat lebih banyak kandungan yang menarik secara visual.

Studio Filem – TransQuebec inc, Kanada, oleh Absen

Virtual Studio bukan lagi misteri berbanding “LED on Camera”

Terdapat sorotan pada permulaan apabila Romanowski menerangkan Virtual Studio dengan “LED on Camera”, yang disokong oleh Czimny. Oleh kerana ramai orang yang takut akan studio maya kerana ia kedengaran seperti sesuatu yang baharu. Romanowski, pakar industri kanan yang mula menggunakan produk LED Absen sejak tahun 2005, mendedahkan ia tidak begitu bermisteri dan tidak perlu takut dengan teknologi baharu.

Cari profesional yang tepat untuk menjadikan Virtual Studio menguntungkan

Webinar ini juga memberikan cadangan terhadap pelaksanaan platform maya LED buat pertama kalinya. Mencari pasukan profesional, penyepadu, atau syarikat untuk penyelesaian studio maya ialah keutamaan menurut Amador. “Memiliki orang tersebut yang memahami keseluruhan proses walaupun kita hanya berjarak jauh dan hanya membantu anda dari jauh, ia bakal menjadi kunci untuk membuat studio maya yang menguntungkan.” Adalah penting buat profesional AV mengetahui bagaimana untuk menerapkan teknologi LED kepada projek mereka.

Keupayaan Absen dalam menyediakan Penyelesaian Studio Maya

Feifan Lu membentangkan produk dan penyelesaian Absen untuk studio maya, merangkumi PL2.5 Pro, AX1.5, MR4.8, dan JP4.8. Kesemua penyelesaian Absen datang dengan kadar bingkai dan kadar penyegaran semula ultra tinggi yang membantu mengurangkan masalah visual dan memenuhi standard industri yang maju. Setiap produk dipilih dengan teliti oleh pengurus produk Absen dan kami percaya studio maya merupakan cara untuk maju ke hadapan.

Keseluruhannya, webinar ini berjaya dengan jumlah keseluruhan 848 tontonan. Ini merupakan permulaan untuk siri global ke atas penyelesaian studio oleh Absen yang diikuti oleh meja bulat yang bertajuk “LED on Camera” pada 19 Mei 2021. Juga akan ada acara-acara masa hadapan yang juga sedang dirancang. Absen berharap dapat berbual dengan penyepadu dan pakar industri di seluruh dunia. Untuk maklumat lanjut mengenai studio maya, sila kunjungi www.absen.com.

Keywords: Broadcast Technology Computer/Electronics Electronic Components Household/Consumer/Cosmetics Semiconductors


Didedahkan Bahawa Mi MIX FOLD 2 Akan Menggunakan Skrin Lipat 8.1 inci: Rangkaian Penuh Kadar Penyegaran Tinggi!

Sebelum ini, menurut xiaomiui, model skrin lipat kedua Xiaomi MIX FOLD 2 muncul dalam pangkalan data IMEI dan lulus pensijilan. Nombor model telefon ini ialah “22061218C”, atau singkatannya “L18”. Daripada namanya, dapat dilihat telefon itu dijangka akan dilancarkan secara rasmi dari Jun hingga Julai 2022.

Nama kod telefon ini dijangka “zizhan”. Berbanding dengan generasi MIX FOLD, skrin dalaman akan dinaik taraf kepada skrin fleksibel AMOLD kadar penyegaran tinggi, iaitu hanya 60Hz sebelum ini. Engsel telefon bimbit dijangka direka bentuk semula dan dinaik taraf.

Menurut penganalisis paparan Ross Young, semua orang boleh menantikan saiz skrin lipat Xiaomi seterusnya iaitu 8.1 inci, dan saiz skrin lipat vivo yang akan datang ialah 8.03 inci.

Menurut laporan terbaru, Samsung Display akan membekalkan panel boleh lipat kaca filem ultra nipis (UTG) kepada telefon pintar boleh lipat generasi kedua Xiaomi “Mi MIX FOLD 2”.

Xiaomi MIX FOLD telah dikeluarkan pada Mac 2021. Telefon mudah alih ini dilengkapi dengan SoC Qualcomm Snapdragon 888. Ia menggunakan skrin fleksibel Huaxing Optoelektronik AMOLED domestik dan skrin luaran menyokong 90Hz. Telefon ini dilengkapi dengan cip pengimejan C1 melonjak yang dibangunkan sendiri oleh Xiaomi, menggunakan teknologi kanta cecair, dengan mengambil kira kedua-dua telefoto dan makro.


vivo V15 Hadir Dengan Warna Baharu Blossom Pink – Tersedia Mulai 18 Mei Pada Harga RM1,299

vivo menambah lagi keterujaan kehadiran vivo V15 di pasaran dengan memperkenalkan warna baharu Blossom Pink, dan ia bakal dijual mulai 18 Mei 2019 pada harga RM1,299. Setiap pembelian warna baharu ini juga akan mendapat percuma sebuah humidifier yang berwarna merah jambu.

Selain itu, tawaran istimewa di bawah kerjasama dengan SimplySiti turut diberikan khas peminat mereka di mana 1000 pelanggan pertama yang membeli V15 Blossom Pink di mana-mana kedai konsep vivo akan menerima baucar SimplySiti bernilai RM50.

Baucer RM50 ini boleh digunakan untuk semua pembelian kosmetik SimplySiti, termasuk koleksi terbaru SimplySiti Red Collection yang baru sahaja dilancarkan khas anti-penuaan bagi kelihatan lebih muda.

Spesifikasi V15 Blossom Pink tetap sama di mana ia menggunakan cip pemproses Mediatek Helio P70 berkelajuan Octa-core 2.1GHz, dilengkapi 6GB RAM dan storan dalaman 128GB di bawah Android 9.0 Pie (FunTouch OS 9).

Aspek paparan peranti ini tidak mengecewakan apabila ia dilengkapi dengan FullView Display dengan 90.95% nisbah skrin-ke-kerangka, dengan paparan 6.59 inci serta resolusi 1080 × 2340 piksel pastinya memberikan kepuasan tontonan maksimum kepada pengguna.

Peranti ini hadir dengan gabungan tri-kamera utama 12MP + 8MP + 5MP pada panel belakang, sementara kamera tersembunyi menggunakan sistem elevating kamera 32MP bagi swafoto yang lebih menawan.

Kapasiti bateri juga tidak mengecewakan apabila ia disertakan dengan bateri sebesar 4,000mAh dan menggunakan mikroUSB untuk mengecas. Ia datang bersama pengecas pantas 9V2A.


Hi Sarawakian!!! Kunjungi Roadshow vivo Bersama senQ Di Aeon Kuching Bagi Tawaran Menarik

Selain roadshow yang diadakan di Aeon Tebrau, Johor, vivo Malaysia juga mengadakan roadshow di Kuching, Sawarak.

Bermula dari sekarang hingga 3 November, vivo bersama senQ Malaysia telah menawarkan tawaran menarik kepada semua peminat yang berada di Aeon Kuching, Sarawak.

Setiap pembelian vivo NEX 3 atau V17 Pro boleh mendapat hadiah percuma dari vivo Malaysia seperti Bluetooth Headphone, vivo Smart Scale dan business toiletries case.

(**Semua item tertakluk kepada ketersediaan pada first come, first-served basis, sementara stok masih ada.)

vivo NEX 3 boleh didapati dalam warna Glowing Night, manakala V17 Pro tersedia dalam 2 pilihan warna iaitu Crystal White dan Knight Black. Maklumat lanjut, sila layari laman rasmi vivo Malaysia.

▶ BELI vivo NEX 3: Lazada l Shopee

▶ BELI vivo V17 Pro: Lazada l Shopee


Celcom Home Menawarkan Perkhidmatan Internet Berkelajuan Tinggi Di Seluruh Malaysia – Nikmati 30Mbps Pada Harga RM80!

Celcom baru-baru ini telah mengumumkan perkhidmatan Internet jalur lebar berkelajuan tinggi, sebagai tambahan kepada perkhidmatan tanpa wayar tetap bagi kediaman di seluruh Malaysia.

Celcom Home Fibre™ menawarkan internet berkelajuan tinggi tanpa had sehingga 100Mbps pada harga RM120 sebulan, serta 30Mbps dengan harga RM80 sebulan. Pelanggan juga boleh memilih perkhidmatan jalur lebar tanpa wayar Celcom – Celcom Home Wireless™ kerana ia mampu menghubungkan sehingga 64 peranti dalam satu masa.

Pelanggan boleh terus memasang Celcom Home Wireless™ selepas mendaftar dan dapat menstrim filem berdefinisi tinggi melalui saluran seperti Netflix, Astro Go, Tonton dan lain-lain, dengan data Video Walla™ sehingga 1,000GB. Tambahan lagi, pelanggan boleh menikmati muzik terkini dengan data Music Walla™, serta bermain permainan video atau melayari internet dengan keselesaan kediaman masing-masing.

Bagi maklumat lanjut mengenai Celcom Home Fibre™ atau Celcom Home Wireless™, layari Celcom Broadband.


Promosi Realme 9.9: Rebutlah Peluang Untuk Mendapatkan realme GT Master Edition Anda!

Bersama dengan Tawaran Kaw 9,9 Kaw yang akan datang, realme Malaysia akan memberikan diskaun sehingga 65% untuk telefon pintar realme dan produk AIoT di Lazada dan Shopee. Peminat Realme dapat mengambil kesempatan untuk mendapatkan realme GT Master Edition (versi 8 + 128GB) yang baru dilancarkan dengan harga promosi RM1,399 di Lazada. Bagi pengguna yang bermula dengan versi 8GB + 256GB, mereka boleh mendapatkan Soundbar realme dengan harga RM129 secara percuma.

realme Malaysia juga menawarkan promosi realme Buds Air 2 Neo dan realme Buds Air 2 melalui kedai rasmi realme di Shopee, yang masing-masing berharga RM129 dan RM169. Semua peminat Malaysia dapat menikmati tawaran hebat ini dari 9 hingga 11 September.

Untuk maklumat lebih lanjut mengenai promosi lebih lanjut realme, sila kunjungi kedai utama realme di Lazada Malaysia dan kedai rasmi realme di Shopee.


Microsoft Membawa Papan Kunci Virtual Ke Sistem Operasi iOS Dan Android

Microsoft sedang berusaha membawa teknologi papan kekunci virtual mereka ke beberapa sistem operasi smartphone. Walaupun jualan Lumia tidak memberangsangkan, namun Microsoft ternyata mempunyai inovasi perisian yang sangat praktikal dan berguna. Oleh itu, langkah membawa papan kekunci Word Flow ke dalam sistem operasi iOS dan Android sangat dinanti-nanti.

Ketika ini, Microsoft sedang giat menjalankan ujian di mana ahli Windows Insider Program diberikan Word Flow versi Beta untuk sistem iOS. Dengan papan kekunci Word Flow, pengguna tidak perlu mengangkat jari dari skrin untuk menaip, hanya perlu meluncurkan jari dari satu huruf ke huruf lain untuk menaip, ini sekaligus mempercepatkan proses menaip teks.

Pada tahun 2014 Word Flow mencatat rekod dunia apabila seorang pengguna berjaya menaip teks dengan 160 karakter dalam masa 18.44 saat, sekaligus membuktikan keberkesanan teknologi yang diimplementasi di dalam Word Flow.


Acer Predator Triton 700 – Komputer Riba Berkuasa Tinggi

Siri Predator keluaran Acer ialah sebuah komputer riba yang sudah tentu menjadi kegilaan buat gamer, baru-baru ini di acara rasmi yang berlansung di New York, Acer telah memperkenalkan model Acer Predator Triton 700 dengan reka bentuk yang garang dan agresif.

Ketebalan kerangka komputer riba gaming ini mencecah 18mm menjadikan ia sebagai yang ternipis di dunia berbanding komputer riba gaming yang lain di dalam kelasnya.

Dikuasakan oleh cip pemproses generasi ke-7 Intel Core, kad grafik NVIDIA GeForce siri yang ke-10 dan jumlah RAM yang boleh ditingkatkan sehingga 32GB DDR4 ini tidak perlu dipertikaikan kebolehannya.

Kepingan Corning Gorilla Glass yang terletak di atas papan kekunci ini dijadikan sebagai trackpad dan jelas boleh kelihatan kipas penyejuk yang diberi nama AeroBlade 3D dengan saluran pengeluar haba.

Dari segi paparan pula, ia didatangkan dengan saiz 15.6 inci jenis IPS berkualiti 1080p yang menyokong ciri-ciri permainan VR dan juga menyokong monitor tambahan. Paparan yang mengasyikkan ini tidak lengkap tanpa sistem audio Acer TrueHarmony yang memastikan alunan suara yang dilontarkan jelas dan berkualiti.

Ciri-ciri tambahan dipadatkan dengan fungsi sambungan WiFi Killer DoubleSot Pro dan Thunderbolt 3, iaitu menyediakan kelajuan sehingga 40Gbps dan sokongan ulang tayang 4K video tanpa sebarang gangguan dan sekatan. Selain itu, ia hadir dengan dua port USB Type A, satu port USB Type-C di bahagian tepi, manakala satu sambungan DisplayPort dan Gigabit Ethernet di bahagian belakang.

Sudah tentu laptop gaming ini tidak lengkap tanpa papan kekunci jenis mekanikal, ini bagi memastikan kepuasan menaip dengan laju dan tepat serta masa respon yang pantas. Papan kekunci ini mempunyai lampu RGB Backlit yang boleh diprogramkan secara individu. Harga bagi model Acer Predator Triton 700 ini mencecah USD 2,999 (kira-kira RM13,011), harga yang ditawarkan ini tidak boleh dipersoalkan kerana komputer riba ini memiliki kerangka badan yang nipis, pemprosesan yang canggih serta keupayaannya yang tinggi.

Pada masa yang sama ada juga model Predator yang lain dengan menawarkan harga yang lebih rendah, iaitu Acer Predator Helios 300 yang terdapat dalam varian paparan berbeza yang bersaiz 15.6 inci dan 17.3 inci.

Paparan yang menggunakan jenis IPS HD penuh ini dikuasakan oleh cip pemproses generasi ke-7 Intel Core i7 atau i5 bersama kad grafik NVIDIA GeForce GTX 1060 atau 1050Ti. Tambahan, ia menyokong sambungan WiFi pantas dan jenis storan SSD dan sistem penyejuk jenis AeroBlade 3D. Sistem ini juga menggunakan dua kipas bagi mengekalkan suhu dan mengurangkan pengeluaran haba. Manakala perisian PredatorSense menjadikan sistem GPU mudah dikawal dan terurus.

Fizikal luaran pula masih mengekalkan reka bentuk yang bersegi supaya karakter Predator yang asal tidak ditinggalkan. Bagi pengguna yang ingin kelihatan sedikit premium, model ini boleh dipertingkatkan dengan pelindung atas dan bahagian papan kekunci menggunakan material tambahan jenis logam. Model Acer Predator Helios 300 dijual dengan harga bermula USD1,299 (kira-kira RM5,636).

Beralih kepada model Monitor pula, Acer memperkenalkan dua jenis terdiri daripada Predator X27 yang menyokong NVIDIA G-SYNC HDR beresolusi 4K dan Predator Z271UV 1800R dengan paparan melengkung di bahagian sisi.

Kedua-dua model ini memiliki teknologi Quantum Dot seperti paparan yang lebar, terang dan warna yang tepat. Predator X27 menyokong sehingga 99% ruang warna Adobe RGB, manakala Predator Z271UV pula mencecah sehingga 130% lebih tinggi.

Selain itu, ia dimuatkan dengan ciri-ciri NVIDIA ULMB (Ultra-low Motion Blur) yang memberikan imej yang lebih realistik. Dengan adanya teknologi Tobii Eye-Tracking ini, dapat membantu gamer untuk membidik, menembak dan meneroka dengan lebih intuitif. Harga bagi kedua-dua model monitor ini belum lagi diumumkan oleh pihak Acer.